Proposta għal regolament tal-Kunsill li jemenda r-regolament tal-Kunsill (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (“Ir-Regolament Waħdieni dwar l-OKS”) /* KUMM/2008/0489 finali - CNS 2008/0156 */





[pic] | KUMMISSJONI TAL-KOMUNITAJIET EWROPEJ | Brussel 29.7.2008 KUMM(2008) 489 finali 2008/0156 (CNS) Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (“Ir-Regolament Waħdieni dwar l-OKS”) (preżentata mill-Kummissjoni) MEMORANDUM TA' SPJEGAZZJONI 1. Il-kuntest - Ir-raġunijiet għall-proposta u l-għanijiet tagħha: li jiġi kkompletat il-qafas legali l-ġdid għall-PAK, ir-Regolament waħdieni (KE) Nru 1234/2007 dwar l-organizzazzjoni komuni tas-swieq[Ir-Regolament dwar l-organizzazzjoni komuni tas-swieq unika] Ir-Regolament tal-Kunsill (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli ("ir-Regolament waħdieni dwar l-OKS”)[Ir-Regolament dwar l-OKS Unika] irriveda l-21 regolament eżistenti dwar l-organizzazzjonijiet komuni tas-swieq (OKS) ta’ setturi speċifiċi u kkombinahom f’regolament waħdieni komprensiv, bil-għan li jissemplifika l-qafas legali mingħajr ma jbiddel il-politiki ta’ bażi biex b’hekk jipprovdi sett waħdieni ta’ regoli armonizzati fl-oqsma klassiċi tal-politika tas-suq bħall-intervent, il-ħażna privata, il-kwoti tariffarji ta’ l-importazzjoni, ir-rifużjonjiet ta’ l-esportazzjoni, il-miżuri ta’ salvagwardja, ir-regoli ta’ l-għajnuna mill-Istat u tal-kompetizzjoni, u l-komunikazzjoni u r-rapportar tad-dejta. Il-proposta għal Regolament dwar l-OKS unika tressqet mill-Kummissjoni f’Diċembru ta’ l-2006 u kienet abbozzata b’mod li d-deċiżjonijiet dwar il-politiki li ttieħdu tul is-snin fil-PAK ma tqiegħdux f’dubju. Għalhekk, kemm il-proposta kif ukoll ir-Regolament li sussegwentement ġew adottati mill-Kunsill, kienu att ta’ semplifikazzjoni teknika bbażata fuq is-sitwazzjoni legali kif kienet f’Diċembru ta’ l-2006. Fiż-żmien li ġie adottat ir-Regolament dwar l-OKS unika, ma setgħux jitqiesu emendi li kienu importanti għal ċerti setturi (b’mod partikolari, is-setturi tal-frott u l-ħxejjex, tal-frott u l-ħxejjex ipproċessati u ta’ l-inbid). Filwaqt li, minn dak iż-żmien, xi emendi għas-setturi tal-frott u l-ħxejjex u tal-frott u l-ħxejjex ipproċessati ġew inkorporati fir-Regolament dwar l-OKS unika permezz tar-Regolament (KE) Nru 361/2008 ta’ l-14 ta’ April 2008[1], ir-riforma tas-settur ta’ l-inbid għadha kemm ġiet iffinalizzata permezz tal-pubblikazzjoni tar-Regolament tal-Kunsill (KE) Nru 479/2008 dwar l-organizzazzjoni komuni tas-suq ta’ l-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u li jirrevoka r-Regolamenti (KEE) Nru 2392/86 u (KE) Nru 1493/1999[2]. - Il-kuntest ġenerali Din il-proposta hija komponent essenzjali fil-pjanijiet tal-Kummissjoni biex tissemplifika l-politika agrikola komuni (PAK). Il-kwistjonijiet ewlenin tal-metodu tal-Kummissjoni ġew stabbiliti fil-Komunikazzjoni ta’ l-2005 dwar “Semplifikazzjoni u Regolamentazzjoni Aħjar għall-Politika Agrikola Komuni” (li minn hawn ’il quddiem se tissejjaħ “il-Komunikazzjoni”)[3]. F’dan id-dokument, il-Kummissjoni enfasizzat li “Jekk fis-settur tal-biedja titnaqqas il-burokrazija żejda billi jsiru regoli aktar trasparenti, aktar faċli li jinftiehmu u ta’ inqas piż se jitnaqqsu l-ispejjeż tan-negozji u jkun żgurat li ċ-ċittadini Ewropej jirċievu valur għal flushom”. - Id-dispożizzjonijiet eżistenti fil-qasam tal-proposta Ir-Regolament (KE) Nru 479/2008 li jistabbilixxi l-OKS ta’ l-inbid se jiġi rrevokat permezz ta’ din il-proposta u l-kontenut tiegħu se jiġi inkorporat bis-sħiħ fir-Regolament dwar l-OKS unika. - Il-konsistenza ma’ politiki u ma’ għanijiet oħra ta’ l-Unjoni Din il-proposta fil-qasam ta’ l-agrikoltura tifforma parti integrali mill-metodu ġenerali tal-Kummissjoni għal Regolamentazzjoni Aħjar u għal Semplifikazzjoni, kif ġie espress fil-Komunikazzjoni tagħha tal-25 ta’ Ottobru 2005 dwar “L-implimentazzjoni tal-programm ta’ Liżbona tal-Komunità - Strateġija għas-semplifikazzjoni ta’ l-ambjent regolatorju”[4] u approvat fil-Ftehim Interistituzzjonali tas-16 ta’ Diċembru 2003 dwar it-tfassil aħjar tal-liġijiet[5]. 2. Il-konsultazzjoni mal-partijiet interessati u l-valutazzjoni ta’ l-impatt - Il-konsultazzjoni mal-partijiet interessati Il-partijiet interessati kienu kkonsultati bħala parti mill-preparazzjonijiet għar-Regolament dwar l-OKS unika li eventwalment, b’mod ġenerali tqies bħala pass pożittiv, li jagħmel lil-liġi applikabbli fil-qasam tal-politika tas-suq tal-PAK aktar trasparenti u aċċessibbli b’mod aktar faċli. Mhix meħtieġa konsultazzjoni oħra, ladarba din il-proposta kulma se tagħmel huwa li tikkompleta r-Regolament dwar l-OKS unika mingħajr ma tintroduċi l-ebda emenda sostantiva. - Il-ġbir u l-użu ta' għarfien espert Ma kienx hemm bżonn ta’ għarfien espert estern. - Il-valutazzjoni ta’ l-impatt Mhux applikabbli. Il-proposta mhix soġġetta għal rekwiżiti ta’ valutazzjoni ta’ impatt għaliex mhix inkluża fil-Programm Leġiżlattiv u ta’ Ħidma tal-Kummissjoni. 3. L-elementi legali u l-karatteristiċi ewlenin ta’ l-OKS orizzontali - Il-bażi ġuridika L-Artikoli 36 u 37 tat-Trattat - Il-kontenut tal-proposta Ir-Regolament dwar l-OKS unika għadu ma inkorporax l-aspetti prinċipali ta’ l-OKS ta’ l-inbid minħabba li din l-OKS, meta kien ġie propost ir-Regolament dwar l-OKS unika, kienet għadha tistenna li ssir riforma tal-politika. Għalhekk, fil-każ tas-settur ta’ l-inbid, ir-Regolament dwar l-OKS unika kif ippubblikat f’Novembru ta’ l-2007 jipprevedi biss l-applikabilità tal-proċedura tal-Kumitat tat-Tmexxija. Il-premessa 8 tar-Regolament dwar l-OKS unika tispjega b’mod ċar li s-settur ta’ l-inbid ikollu jiġi inkorporat kollu kemm hu hekk kif tiġi adottata r-riforma tal-politika, liema ħaġa seħħett bil-pubblikazzjoni tar-Regolament (KE) Nru 479/2008. - Il-prinċipju tas-sussidjarjetà Il-proposta għandha l-istess għan bħar-Regolament dwar l-OKS unika innifsu, jiġifieri li tissemplifika l-qafas leġiżlattiv ta’ l-OKS mingħajr ma tbiddel l-orjentazzjonijiet politiċi ta’ bażi tagħhom. - L-għażla ta’ strumenti Strument propost: regolament. Mezzi oħra ma jkunux adegwati peress li l-għan tal-proposta huwa li tkun stabbilita OKS orizzontali li tkun direttament applikabbli fl-Istati Membri kollha. 4. L-implikazzjonijiet baġitarji Peress li l-proposta ma ġġibx bidliet fil-miżuri eżistenti tal-PAK, ma għandha l-ebda implikazzjoni baġitarja. 5. Is-semplifikazzjoni Il-proposta tikkompleta wkoll att li, minnu nnifsu, kien adottat għal raġunijiet ta’ semplifikazzjoni teknika. Din il-proposta se tissemplifika aktar l-ambjent leġiżlattiv tal-PAK billi żżid ċerti regoli mar-Regolament dwar l-OKS unika li kienu għadhom nieqsa. Huwa mistenni li twassal għal semplifikazzjoni sinifikanti tal-leġiżlazzjoni eżistenti. Ir-revoka ta’ leġiżlazzjoni eżistenti L-adozzjoni tal-proposta se twassal għal revoka ulterjuri ta’ Regolament tal-Kunsill wieħed. 2008/0156 (CNS) Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (“Ir-Regolament Waħdieni dwar l-OKS”) IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 36 u 37 tiegħu, Wara li kkunsidra l-proposta tal-Kummissjoni, Wara li kkunsidra l-opinjoni tal-Parlament Ewropew, Billi: 1. Sabiex jissemplifika l-ambjent regolatorju tal-Politika Agrikola Komuni (PAK), ir-Regolament tal-Kunsill (KE) Nru 1234/2007 (“ir-Regolament dwar l-OKS unika”)[6] irrevoka, u ssostitwixxa b’att legali waħdieni, ir-regolamenti kollha li l-Kunsill kien adotta sa mill-introduzzjoni tal-PAK fil-qafas ta’ l-istabbiliment ta’ organizzazzjonijiet komuni tas-swieq għall-prodotti agrikoli u għall-gruppi ta’ prodotti. 2. Kif ġie spjegat fil-premessa 7 tar-Regolament dwar l-OKS unika, dak l-att ta’ semplifikazzjoni ma kellux iwassal biex jinxteħtu dubji dwar deċiżjonijiet dwar linji politiċi li ttieħdu maż-żmien fil-PAK u li, għalhekk, ma kienx qed jipprevedi li jipprovdi għall-ebda strument ġdid jew miżura ġdida. Ir-Regolament dwar l-OKS unika, għalhekk, jirrifletti d-deċiżjonijiet dwar linji politiċi li ttieħdu sal-waqt meta l-Kummissjoni pproponiet it-test għar-Regolament dwar l-OKS unika. 3. B’mod parallel man-negozjati u l-adozzjoni tar-Regolament waħdieni, il-Kunsill beda jinnegozja wkoll riforma tal-politika fis-settur ta’ l-inbid li issa ġiet iffinalizzata permess ta’ l-adozzjoni tar-Regolament tal-Kunsill (KE) Nru 479/2008 dwar l-organizzazzjoni komuni tas-suq ta’ l-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u jirrevoka r-Regolamenti (KEE) Nru 2392/86 u (KE) Nru 1493/1999[7]. Kif ġie spjegat fil-premessa 8 tar-Regolament dwar l-OKS unika, kienu biss dawk id-dispożizzjonijiet tas-settur ta’ l-inbid li ma kinux huma stess soġġetti għal xi riforma tal-politika li ġew inkorporati fir-Regolament dwar l-OKS unika mill-bidu, u li d-dispożizzjonijiet sostantivi li kienu soġġetti għal emendi politiċi għandhom jiġu inkorporati fir-Regolament dwar l-OKS unika hekk kif dan jidħol fis-seħħ. Peress li din hija s-sitwazzjoni attwali, is-settur ta’ l-inbid għandu issa jiġi inkorporat bis-sħiħ fir-Regolament dwar l-OKS unika billi fih jiddaħħlu d-deċiżjonijiet dwar il-politika li ttieħdu fir-Regolament (KE) Nru 479/2008. 4. L-inkorporazzjoni ta' dawn id-dispożizzjonijiet fir-Regolament dwar l-OKS unika għandha ssegwi l-istess approċċ bħal dak segwit għar-Regolament dwar l-OKS unika meta dan kien ġie adottat, jiġifieri billi ma jinxteħtux dubji fuq id-deċiżjonijiet dwar il-politika li ttieħdu meta dawk id-dispożizzjonijiet kienu ġew adottati mill-Kunsill u fuq il-motivazzjoni għal dawk id-deċiżjonijiet dwar il-politika kif espress fil-premessi rispettivi tar-Regolamenti rispettivi. 5. Għaldaqstant, ir-Regolament dwar l-OKS unika għandu jiġi emendat bħal ma ntqal aktar ’il fuq. 6. Fl-Artikolu 175 tiegħu, ir-Regolament dwar l-OKS unika jinkorpora d-dispożizzjonijiet li jikkonċernaw l-applikabilità tar-regoli ta' kompetizzjoni skond it-trattat fir-rigward tas-setturi koperti mir-Regolament dwar l-OKS unika. Sa issa, dawn id-dispożizzjonijiet kienu jiġu trattati fir-Regolament tal-Kunsill (KE) Nru 1184/2006 ta’ l-24 ta’ Lulju 2006 li japplika ċerti regoli tal-kompetizzjoni għall-produzzjoni u l-kummerċ ta’ prodotti agrikoli [traduzzjoni mhux uffiċjali][8]. Għaldaqstant, ir-regolament dwar l-OKS unika, fl-Artikolu 200 tiegħu, jadatta l-ambitu ta’ l-applikazzjoni tar-Regolament (KE) Nru 1184/2006. Minħabba li s-settur ta’ l-inbid ġie inkorporat bis-sħiħ fir-Regolament dwar l-OKS unika, u peress li r-regoli tal-kompetizzjoni stabbiliti fih ġew estiżi għal dan is-settur, għandha ssir dispożizzjoni biex dan is-settur jitneħħa mill-ambitu tar-Regolament (KE) Nru 1184/2006. 7. Sabiex jiġi żgurat li l-bidla mid-dispożizzjonijiet tar-Regolament (KE) Nru 479/2008 għal dawk stipulati f'dan ir-Regolament ma tkunx ta' tfixkil għas-suq ta' l-inbid fis-sena tas-suq 2008/2009, l-emendi għandhom jibdew japplikaw sa mill-bidu tas-sena tas-suq ta’ l-inbid ta’ wara, jiġifieri mill-1 ta’ Awwissu 2009, ADOTTA DAN IR-REGOLAMENT: Artikolu 1 Ir-Regolament (KE) Nru 1234/2007 huwa emendat kif ġej: (1) Fl-Artikolu 1, jitħassar il-paragrafu 2. (2) Fl-ewwel paragrafu ta’ l-Artikolu 3, wara l-punt (c), jiddaħħal dan il-punt li ġej: "(ca) mill-1 ta' Awwissu sal-31 ta' Lulju tas-sena ta' wara għas-settur ta’ l-inbid;”; (3) L-Artikolu 55 jiġi emendat kif ġej: (a) It-Titolu jinbidel b'dan li ġej: "Artikolu 55Is-sistemi ta’ kwoti u l-potenzjal tal-produzzjoni"; (b) wara l-paragrafu 2, jiddaħħal il-paragrafu li ġej: "2a. Fir-rigward tas-settur ta’ l-inbid, ir-regoli dwar il-potenzjal ta’ produzzjoni li jikkonċernaw it-taħwil illegali, id-drittijiet ta’ taħwil tranżizzjonali u l-iskema għall-qlugħ tad-dwieli għandhom japplikaw skond id-dispożizzjonijiet stipulati fit-Taqsima IVa”; (4) It-Titolu tat-Taqsima IV tal-Kapitolu III tat-Titolu I tal-Parti II jinbidel b’dan li ġej: "TAQSIMA IVIR-REGOLI TA’ PROĊEDURA LI JIKKONĊERNAW IL-KWOTI TAZ-ZOKKOR U L-ĦALIB”; (5) FL-ARTIKOLU 85, IL-KLIEM INTRODUTTORJU JINBIDEL B'DAN LI GEJ: “Il-Kummissjoni għandha tadotta r-regoli dettaljati għall-applikazzjoni tat-Taqsimiet I, II u III li jistgħu jikkonċernaw, b'mod partikolari, lil:”; (6) Fil-Kapitolu III tat-Titolu 1 tal-Parti II, it-Taqsima IVa li ġejja tiżdied wara t-Taqsima IV: “IT-TAQSIMA IVaIL-POTENZJAL TAL-PRODUZZJONI FIS-SETTUR TA’ L-INBID SUBTAQSIMA I TAħWIL ILLEGALI ARTIKOLU 85A IT-TAħWIL ILLEGALI LI JKUN SAR WARA L-31 TA' AWISSU 1998 1. Il-produtturi għandhom jaqilgħu mill-għeruq id-dwieli minn vinji, spejjeż għalihom, mingħajr dritt għal taħwil korrispondenti, fejn applikabbli, wara l-31 ta' Awissu 1998. 2. Sakemm jinqalgħu d-dwieli, skond il-paragrafu 1, għeneb u prodotti magħmulin mill-għeneb miż-żoni msemmija f'dak il-paragrafu jistgħu jiddaħħlu fis-suq għall-finijiet ta' distillazzjoni biss bl-ispejjeż esklussivament għall-produttur. Il-prodotti li jirriżultaw mid-distillazzjoni ma jistgħux jintużaw fil-fabbrikazzjoni ta' alkoħol b'qawwa alkoħolika reali ta' 80 % volum jew anqas. 3. Mingħajr preġudizzju, fejn applikabbli, għall-penali imposti mill-Istati Membri qabel, l-Istati Membri għandhom jimponu penali fuq produtturi li ma kkonformawx ma' dan l-obbligu tal-qlugħ mill-għeruq iggradat skond il-gravità, il-livell u t-tul ta' żmien tan-nuqqas ta' konformità. 4. It-tmiem tal-projbizzjoni tranżizzjonali fuq it-taħwil ġdid fil-31 ta' Diċembru 2015, kif stipulat fl-Artikolu 85g(1), ma għandux jolqot l-obbligi stipulati f’dan l-Artikolu. Artikolu 85bIr-regolarizzazzjoni obbligatorja tat-taħwil illegalili jkun sar qabel l-1 ta' Settembru 1998 1. Il-produtturi għandhom, permezz ta‘ ħlas ta' miżata u mhux aktar tard mill-31 ta' Diċembru 2009, jirregolarizzaw żoni mħawlin b'vinji mingħajr dritt għal taħwil korrispondenti, fejn applikabbli, qabel l-1 ta' Settembru 1998. Mingħajr preġudizzju għal kwalunkwe proċediment taħt l-approvazzjoni tal-kontijiet, l-ewwel subparagrafu ma għandux japplika għal żoni regolarizzati abbażi ta' l-Artikolu 2(3) tar-Regolament (KE) Nru 1493/1999. 2. Il-miżata msemmija fil-paragrafu 1 għandha tkun stabbilita mill-Istati Membri. Għandha tkun ekwivalenti talanqas għad-doppju tal-valur medju tad-dritt tat-taħwil korrispondenti fir-reġjun ikkonċernat. 3. Sakemm issir ir-regolarizzazzjoni skond il-paragrafu 1, għeneb jew prodotti magħmulin minn għeneb miż-żoni msemmija f'dak il-paragrafu jistgħu jiddaħħlu fis-suq għal finijiet ta' distillazzjoni biss bl-ispejjeż esklussivament għall-produttur. Il-prodotti ma jistgħux jintużaw fil-fabbrikazzjoni ta' alkoħol b'qawwa alkoħolika reali ta' 80 % volum jew anqas. 4. Il-produtturi kkonċernati għandhom jaqilgħu mill-għeruq id-dwieli minn vinji, spejjeż għalihom, minn dawk iż-zoni illegali msemmija fil-paragrafu 1 li ma jkunux regolarizzati skond dak il-paragrafu sal-31 ta' Diċembru 2009. L-Istati Membri għandhom jimponu penali, proporzjonali għall-gravità, il-livell u t-tul ta' żmien tan-nuqqas ta' konformità, fuq produtturi li ma jikkonformawx ma' dan l-obbligu tal-qlugħ mill-għeruq. Sakemm isir il-qlugħ mill-għeruq imsemmi fl-ewwel subparagrafu, il-paragrafu 3 għandu japplika mutatis mutandis . 5. It-tmiem tal-projbizzjoni tranżizzjonali fuq taħwil ġdid fil-31 ta' Diċembru 2015, kif stipulat fl-Artikolu 85g(1), ma għandux jolqot l-obbligi rregolati fil-paragrafi 3,u 4. Artikolu 85cIl-kontroll ta' nuqqas ta' ċirkolazzjoni jew distillazzjoni 1. Fir-rigward ta' l-Artikolu 85a(2) u l-Artikolu 85b(3) u (4), l-Istati Membri għandhom jitolbu evidenza ta' nuqqas ta' ċirkolazzjoni tal-prodotti kkonċernati jew, fejn il-prodotti kkonċernati huma distillati, il-preżentazzjoni ta' kuntratti ta' distillazzjoni. 2. L-Istati Membri għandhom jivverifikaw in-nuqqas ta' ċirkolazzjoni u d-distillazzjoni msemmijin fil-paragrafu 1. Fil-każ ta' nuqqas ta' konformità, għandhom jimponu penali 3. L-Istati Membri għandhom jinnotifikaw lill-Kummissjoni biż-żoni soġġetti għad-distillazzjoni u l-volumi ta' alkoħol korrispondenti. Artikolu 85dIl-miżuri ta' akkumpanjament Iż-żoni msemmijin fl-ewwel subparagrafu ta' l-Artikolu 85b(1), sakemm mhumiex irregolarizzati, u ż-żoni msemmijin fl-Artikolu 85a(1), ma għandhomx jibbenefikaw minn kwalunkwe miżura ta' appoġġ nazzjonali jew Komunitarja. Artikolu 85eIl-miżuri implimentattivi Il-Kummissjoni għandha tadotta regoli dettaljati għall-implimentazzjoni ta' din is-Subtaqsima. Dawn ir-regoli jistgħu jinkludu: (a) dettalji dwar ir-rekwiżiti ta’ komunikazzjoni ta' l-Istati Membri inkluż it-tnaqqis possibbli ta' l-allokazzjonijiet baġitarji msemmijin fl-Anness Xb fil-każ ta' nuqqas ta' konformità; (b) dettalji tal-penali li għandhom jiġu imposti mill-Istati Membri fil-każ ta' nuqqas ta' konformità ma' l-obbligi stipulati fl-Artikoli 85a, 85b u 85c. Subtaqsima IIIs-sistema tranżizzjonali tad-dritt ta' taħwil ARTIKOLU 85F IT-TUL TA’ żMIEN Id-dispożizzjonijiet ta' din is-Subtaqsima għandhom japplikaw sal-31 ta' Diċembru 2015. Artikolu 85gIl-projbizzjoni tranżizzjonali tat-taħwil ta' dwieli 1. Mingħajr preġudizzju għall-Artikolu 120a(1) sa (6) u b'mod partikolari l-paragrafu 4 tiegħu, it-taħwil ta' dwieli tal-varjetajiet ta' l-għeneb ta' l-inbid klassifikabbli skond l-Artikolu 120a(2) għandu jkun projbit. 2. It-tilqim mill-ġdid ta' varjetajiet ta' l-għeneb ta' l-inbid klassifikabbli skond l-Artikolu 120a(2) għall-varjetajiet differenti mill-varjetajiet ta' l-għeneb ta' l-inbid msemmijin f'dak l-Artikolu għandu jkun projbit ukoll. 3. Minkejja l-paragrafi 1 u 2, it-taħwil u t-tilqim mill-ġdid kif imsemmija f'dawk il-paragrafi għandhom ikunu permessi jekk koperti minn: (a) dritt ta' taħwil ġdid, kif stipulat fl-Artikolu 85h; (b) dritt ta' taħwil mill-ġdid, kif stipulat fl-Artikolu 85i; (c) dritt ta' taħwil mogħti minn riserva kif stipulat fl-Artikoli 85j u 85k. 4. Id-drittijiet tat-taħwil imsemmija fil-paragrafu 3 għandhom jingħataw f'ettari. 5. L-Istati Membri jistgħu jiddeċiedu li jżommu l-projbizzjoni msemmija fil-paragrafu 1 fit-territorju tagħhom jew f'partijiet mit-territorju tagħhom sa mhux aktar tard mill-31 ta' Diċembru 2018. Fdan il-każ ir-regoli li jirregolaw ir-reġim tranżizzjonali tad-dritt ta' taħwil kif stipulat f'dan il-Kapitolu inkluż din is-Subtaqsima, għandhom japplikaw kif meħtieġ fl-Istat Membru rispettiv. Artikolu 85hId-drittijiet ta' taħwil ġdid 1. L-Istati Membri jistgħu jagħtu drittijiet ta' taħwil ġdid lill-produtturi fir-rigward ta' żoni: (a) maħsubin għal taħwil ġdid li jsir permezz tal-miżuri għall-konsolidazzjoni ta' l-art jew il-miżuri li jikkonċernaw xiri obbligatorju fl-interess pubbliku adottati taħt il-leġiżlazzjoni nazzjonali; (b) maħsubin għal finijiet esperimentali; (c) maħsubin għal mixtliet għat-tilqim; jew (d) li l-prodotti ta' l-inbid jew tad-dwieli tagħhom huma maħsubin biss għall-konsum mill-membri ta' l-unità domestika tal-produttur ta' l-inbid. 2. Id-drittijiet ta' taħwil ġdid mogħtija għandhom: (a) jiġu eżerċitati mill-produttur li jingħatawlu; (b) jintużaw qabel it-tmiem tat-tieni sena ta' l-imbid wara dik li ngħataw fiha; (c) jintużaw għall-finijiet li ngħataw għalihom. Artikolu 85iId-drittijiet ta' taħwil mill-ġdid 1. L-Istati Membri għandhom jagħtu drittijiet ta' taħwil mill-ġdid lill-produtturi li jkunu qalgħu żona mħawla bid-dwieli. Madankollu, iż-żoni li jiġu maqlugħin mill-għeruq u li għalihom ikun ingħata primjum għall-qlugħ mill-għeruq skond is-Subtaqsima III ma għandhomx jiġġeneraw drittijiet għal taħwil mill-ġdid. 2. L-Istati Membri jistgħu jagħtu drittijiet ta' taħwil mill-ġdid lill-produtturi li jkunu impenjaw ruħhom li jaqilgħu żona mħawla bid-dwieli. F'dawn il-każijiet, il-qlugħ mill-għeruq miż-żona marbuta, li għalihom ingħataw id-drittijiet ta' taħwil mill-ġdid, għandu jsir sa mhux aktar tard minn tmiem it-tielet sena minn meta tħawlu d-dwieli l-ġodda. 3. Id-drittijiet ta' taħwil mill-ġdid għandhom jikkorrispondu b'ekwivalenza maż-żona li nqalgħu d-dwieli minnha f'termini ta' wċuħ puri. 4. Id-drittijiet ta' taħwil mill-ġdid għandhom jiġu eżerċitati fuq l-azjendi li fir-rigward tagħhom ikunu ġew mogħtija. L-Istati Membri jistgħu jistipulaw ukoll li dawn id-drittijiet ta' taħwil mill-ġdid jistgħu jiġu eżerċitati biss fiż-żona fejn ikun sar il-qlugħ. 5. B'deroga mill-paragrafu 4, l-Istati Membri jistgħu jiddeċiedu li d-drittijiet ta' taħwil mill-ġdid jistgħu jiġu trasferiti, totalment jew parzjalment, lejn azjenda oħra fl-istess Stat Membru meta: (a) parti mill-azjenda kkonċernata tkun trasferita lejn dik l-azjenda l-oħra; (b) żoni fuq dik l-azjenda l-oħra huma maħsuba: (i) għall-produzzjoni ta' nbejjed b'denominazzjoni ta' l-oriġini jew indikazzjoni ġeografika protetta; jew (ii) għall-koltivazzjoni ta' mixtliet għat-tilqim. L-Istati Membri għandhom jassiguraw li l-applikazzjoni ta' dawn id-derogi stipulati fl-ewwel subparagrafu ma twassalx għal żieda ġenerali fil-potenzjal tal-produzzjoni fit-territorju tagħhom, partikolarment meta jsiru trasferimenti minn żoni mhux imsoqqija għal żoni msoqqija. 6. Il-paragrafi 1 sa 5 għandhom japplikaw mutatis mutandis għal drittijiet simili għad-drittijiet għal taħwil mill-ġdid miksubin skond leġiżlazzjoni Komunitarja jew nazzjonali preċedenti. 7. Id-drittijiet ta' taħwil mill-ġdid mogħtija skond l-Artikolu 4(5) tar-Regolament (KE) Nru 1493/1999 għandhom jintużaw matul il-perjodi stipulati fl-istess Artikolu. Artikolu 85jIr-riserva nazzjonali u reġjonali tad-drittijiet ta' taħwil 1. Sabiex titjieb il-ġestjoni tal-potenzjal tal-produzzjoni, l-Istati Membri għandhom joħolqu riserva nazzjonali jew riservi reġjonali ta' drittijiet ta' taħwil. 2. L-Istati Membri li stabbilixxew riservi nazzjonali jew reġjonali ta' drittijiet ta' taħwil skond ir-Regolament (KE) Nru 1493/1999 jistgħu jżommu dawk ir-riservi dment li huma japplikaw ir-reġim tranżizzjonali tad-dritt ta' taħwil skond din is-Subtaqsima. 3. Jekk ma jintużawx fiż-żmien preskritt, id-drittijiet ta' taħwil li ġejjin għandhom jiġu allokati lir-riservi nazzjonali jew reġjonali: (a) drittijiet ta' taħwil ġdid; (b) drittijiet ta' taħwil mill-ġdid; (c) għoti ta' drittijiet ta' taħwil mir-riserva. 4. Il-produtturi jistgħu jittrasferixxu drittijiet ta' taħwil mill-ġdid għar-riservi nazzjonali jew reġjonali. Il-kundizzjonijiet ta' dan it-trasferiment, mogħti, fejn meħtieġ, għal pagament minn fondi nazzjonali, għandhom jiġu stabbiliti mill-Istati Membri b'qies għall-interessi leġittimi tal-partijiet. 5. B'deroga mill-paragrafu 1, l-Istati Membri jistgħu jiddeċiedu li ma jimplimentawx sistema ta' riserva sakemm ikunu jistgħu jagħtu prova li teżisti sistema alternattiva effettiva għall-ġestjoni tad-drittijiet ta' taħwil fit-territorju tagħhom. Is-sistema alternattiva tista', meta dan ikun meħtieġ, tidderoga mid-dispożizzjonijiet rilevanti ta' din is-Subtaqsima. L-ewwel subparagrafu għandu japplika wkoll għal Stati Membri li jwaqqfu l-operat ta' riservi nazzjonali jew reġjonali skond ir-Regolament (KE) Nru 1493/1999. Artikolu 85kL-għoti ta' drittijiet ta' taħwil mir-riserva 1. L-Istati Membri jistgħu jagħtu drittijiet minn riserva: (a) mingħajr ħlas, lill-produtturi li huma taħt l-eta' ta' 40 sena, li jkollhom esperjenza u kompetenza tas-sengħa adegwati, li jkunu qegħdin jistabbilixxu ruħhom għall-ewwel darba u li jkunu stabbiliti bħala l-kap ta' l-azjenda; (b) bi ħlas għal fondi nazzjonali jew, fejn xieraq, fondi reġjonali, lill-produtturi li jkunu biħsiebhom jużaw id-drittijiet sabiex iħawlu vinji li l-produzzjoni tagħhom għandhom żbokk assigurat għas-suq. L-Istati Membri għandhom jiddefinixxu l-kriterji għall-iffissar ta' l-ammonti tal-ħlas imsemmija f' (b), li jistgħu jvarjaw skond il-prodott finali intenzjonat tal-vinji kkonċernati u skond il-perjodu tranżizzjonali li jibqa' li matulu tapplika l-projbizzjoni fuq it-taħwil ġdid kif stipulat fl-Artikoli 85g(1) u (2). 2. Meta jintużaw drittijiet ta' taħwil mogħtija minn riserva, l-Istati Membri għandhom jiżguraw li: (a) il-post, il-varjetajiet u t-teknika ta' koltivazzjoni użati jiggarantixxu li l-produzzjoni sussegwenti hija adattata għad-domanda tas-suq; (b) il-livelli ta' ħsad ikkonċernati huma tipiċi tal-medja fir-reġjun, b'mod partikolari fejn id-drittijiet ta' taħwil li oriġinaw f'żoni mhux imsoqqija jiġu użati f'żoni msoqqija. 3. Id-drittijiet ta' taħwil mogħtija minn riserva li ma jintużawx qabel tmiem it-tieni sena ta' l-inbid wara dik li fiha jkunu ngħataw jintilfu u jerġgħu jiġu allokati għar-riserva. 4. Id-drittijiet ta' taħwil f'riserva, li ma jitħallsux qabel tmiem il-ħames sena ta' l-inbid wara l-allokazzjoni tagħhom għar-riserva għandhom jispiċċaw. 5. Meta Stat Membru joħloq riservi reġjonali, jista' jistipula regoli li jippermettu t-trasferiment tad-drittijiet ta' taħwil bejn riservi reġjonali. Jekk fi Stat Membru jeżistu kemm ir-riservi reġjonali kif ukoll nazzjonali, dan jista' jippermetti wkoll trasferiment bejn dawk ir-riservi. It-trasferimenti jistgħu jkunu soġġetti għal koeffiċjent ta' tnaqqis. Artikolu 85lDe minimis Din is-Subtaqsima ma għandhiex tapplika fi Stati Membri fejn ir-reġim Komunitarju tad-dritt għal tħawwil ma kienx japplika sal-31 ta' Diċembru 2007. Artikolu 85mRegoli nazzjonali aktar stretti L-Istati Membri jistgħu jadottaw regoli nazzjonali aktar stretti għall-għotja ta' drittijiet ta' taħwil ġdid jew ta' taħwil mill-ġdid. Jistgħu jirrikjedu li l-applikazzjonijiet rispettivi u l-informazzjoni rilevanti meħtieġa jiġu ssupplimentati b'informazzjoni addizzjonali meħtieġa għall-monitoraġġ ta' l-iżvilupp tal-potenzjal tal-produzzjoni. Artikolu 85nIl-miżuri implimentattivi Il-Kummissjoni għandha tadotta regoli dettaljati għall-implimentazzjoni ta' din is-Subtaqsima. B'mod partikolari, dawn ir-regoli jistgħu jinkludu: (a) dispożizzjonijiet sabiex jiġi evitat ħlas amministrattiv eċċessiv meta jiġu applikati d-dispożizzjonijiet ta' din is-Subtaqsima; (b) il-koeżistenza ta' dwieli permezz ta' l-Artikolu 85i(2); (c) l-applikazzjoni tal-koeffiċjent ta' tnaqqis imsemmi fl-Artikolu 85k(5). Subtaqsima IIIL-iskema tal-qlugħ mill-għeruq ARTIKOLU 85O IT-TUL TA’ żMIEN Id-dispożizzjonijiet ta’ din is-Subtaqsima għandhom japplikaw sa tmiem is-sena ta' l-inbid 2010/2011. Artikolu 85pL-ambitu u d-definizzjoni Din is-Subtaqsima tistabbilixxi l-kundizzjonijiet li taħthom il-vitikulturi għandhom jirċievu primjum bħala skambju għall-qlugħ mill-għeruq (minn hawn 'il quddiem imsejjaħ "primjum għall-qlugħ mill-għeruq"). Artikolu 85qIl-kundizzjonijiet ta'l-eliġibbiltà Il-primjum għall-qlugħ mill-għeruq jista' jingħata biss jekk iż-żona kkonċernata hija konformi ma' dawn il-kundizzjonijiet li ġejjin: (a) ma rċevietx appoġġ Komunitarju jew nazzjonali għar-ristrutturazzjoni u għall-miżuri tal-konverżjoni matul l-aħħar għaxar snin ta' l-inbid preċedenti għat-talba tal-qlugħ mill-għeruq; (b) ma rċevietx appoġġ Komunitarju taħt l-ebda organizzazzjoni oħra tas-suq komuni matul l-aħħar ħames snin ta' l-inbid preċedenti għat-talba tal-qlugħ mill-għeruq; (c) hija kkoltivata; (d) mhix iżgħar minn 0.1 ta’ ettaru. Madankollu, dak id-daqs minimu jista' jkun 0.3 ta’ ettaru, jekk Stat Membru jiddeċiedi hekk, għal ċerti reġjuni amministrattivi ta' dak l-Istat Membru li fih il-medja taż-żona mħawla bid-dwieli ta' azjenda ta' l-inbid teċċedi ettaru; (e) ma ġietx imħawla kontra l-ebda dispożizzjoni Komunitarja jew nazzjonali applikabbli; (f) hija mħawla b'varjetà ta' għeneb ta' l-inbid klassifikabbli skond l-Artikolu 120a(2). Minkejja l-punt (e), iż-żoni rregolarizzati skond l-Artikolu 2(3) tar-Regolament (KE) Nru 1493/1999 u l-Artikolu 85b(1) ta' dan ir-Regolament għandhom ikunu eliġibbli għall-primjum għall-qlugħ mill-għeruq. Artikolu 85rL-ammont tal-primjum għall-qlugħ mill-għeruq 1. Il-Kummissjoni għandha tistabbilixxi skali għall-għoti ta’ primjums għall-qlugħ tad-dwieli. 2. L-ammont speċifiku tal-primjum għall-qlugħ mill-għeruq għandu jiġi stabbilit mill-Istati Membri fl-iskali msemmija fil-paragrafu 1 u abbażi tal-livelli tal-ħsad ta’ l-imgħoddi tar-raba' kkonċernat. Artikolu 85sIl-proċedura u l-baġit 1. Il-produtturi interessati għandhom jibagħtu l-applikazzjonijiet għal premium għall-qlugħ mill-għeruq lill-awtoritajiet rispettivi fl-Istati Membri sa mhux aktar tard mill-15 ta' Settembru ta' kull sena. L-Istati Membri jistgħu jiffissaw data aktar bikrija mill-15 ta' Settembru dment li din tkun aktar tard mit-30 ta' Ġunju u dment li jqisu, fejn applikabbli, l-applikazzjoni tagħhom ta' l-eżenzjonijiet stipulati fl-Artikolu 85u. 2. L-Istati Membri għandhom iwettqu l-kontrolli amministrattivi rigward l-applikazzjonijiet riċevuti, jipproċessaw l-applikazzjonijiet eliġibbli u jinnotifikaw lill-Kummissjoni sal-15 ta' Ottubru ta' kull sena, iż-żona u l-ammonti totali koperti f'dawk l-applikazzjonijiet, maqsumin skond ir-reġjun u skond il-firxa tal-livelli tal-ħsad. 3. Il-baġit annwali massimu għall-iskema tal-qlugħ tad-dwieli hija stipulata fl-Anness Xd. 4. Sal-15 ta' Novembru ta' kull sena, jekk l-ammont totali nnotifikat lill-Kummissjoni mill-Istati Membri jkun akbar mir-riżorsi tal-baġit disponibbli, il-Kummissjoni għandha tistipula perċentwal uniku għall-aċċettazzjoni ta' l-ammonti nnotifikati, b'kont meħud, fejn applikabbli, ta' l-applikazzjoni ta' l-Artikoli 85u(2) u (3). 5. Sa l-1 ta' Frar ta' kull sena, l-Istati Membri għandhom jaċċettaw l-applikazzjonijiet: (a) għaż-żoni totali li għalihom saru l-applikazzjonijiet jekk il-Kummissjoni ma stipulatx perċentwal kif imsemmi fil-paragrafu 4; jew (b) għaż-żoni li jirriżultaw mill-applikazzjoni tal-perċentwal imsemmi fil-paragrafu 4 bbażat fuq kriterji oġġettivi u non-diskriminatorji u skond il-prijoritajiet li ġejjin: (i) L-Istati Membri għandhom jagħtu prijorità lill-applikanti li l-applikazzjoni tagħhom għall-premium ta' qlugħ mill-għeruq tkopri l-vinja sħiħa tagħhom; (ii) L-Istati Membri għandhom jagħtu t-tieni prijorità lill-applikanti li ma għandhomx anqas minn 55 sena fejn l-Istati Membri jistipulaw hekk. Artikolu 85tIl-kundizzjonalità Meta jinsab li bdiewa ma kinux konformi fl-azjendi tagħhom, fi kwalunkwe żmien matul tliet snin mill-pagament tal-premium għall-qlugħ mill-għeruq, mar-rekwiżiti statutorji tal-ġestjoni u l-kundizzjoni agrikola u ambjentali tajba msemmijin fl-Artikoli 3 u 7 tar-Regolament (KE) Nru 1782/2003, l-ammont tal-pagament, meta n-nuqqas ta’ konformità huwa riżultat ta' azzjoni jew nuqqas ta' azzjoni li ġejja mill-bidwi direttament, għandu jitnaqqas jew jiġi kkanċellat, parzjalment jew kollu skond il-gravità, il-livell, il-permanenza u r-repetizzjoni tan-nuqqas ta’ konformità. Fejn applikabbli, il-bidwi għandu jiġi ordnat iroddu lura skond il-kundizzjonijiet stabbiliti f'dawk id-dispożizzjonijiet. Artikolu 85uL-eżenzjonijiet 1. Stat Membru jista' jiddeċiedi li jirrifjuta aktar applikazzjonijiet imsemmija fl-Artikolu 85s(1) ladarba ż-żona totali li nqalgħet mill-għeruq fit-territorju tiegħu tilħaq it-8 % taż-żona tagħha li tkun imħawla bil-vinji kif imsemmi fl-Anness Xe. Stat Membru jista' jiddeċiedi li jirrifjuta aktar applikazzjonijiet imsemmijin fl-Artikolu 85s(1) għal reġjun ladarba ż-żona totali maqlugħa mill-għeruq f'dak ir-reġjun tilħaq l-10 % taż-żona tar-reġjun li tkun imħawla bil-vinji. 2. Il-Kummissjoni tista’ tiddeċiedi li twaqqaf l-applikazzjoni ta' l-iskema tal-qlugħ mill-għeruq fi Stat Membru jekk, b'kont meħud ta' l-applikazzjonijiet pendenti, it-tkomplija tal-qlugħ mill-għeruq tkun ser twassal għal żona totali maqlugħa mill-għeruq li tkun aktar minn 15 % taż-żona totali ta' l-Istat Membru li tkun imħawla bil-vinji kif imsemmi fl-Anness Xe. 3. Il-Kummissjoni tista’ tiddeċiedi li twaqqaf l-applikazzjoni ta' l-iskema tal-qlugħ mill-għeruq fi Stat Membru jekk, b'kont meħud ta' l-applikazzjonijiet pendenti, it-tkomplija tal-qlugħ mill-għeruq tkun ser twassal għal żona totali maqlugħa mill-għeruq li tkun aktar minn 6 % taż-żona totali ta' l-Istat Membru li tkun imħawla bil-vinji kif imsemmi fl-Anness Xe f’dik is-sena partikolari ta’ l-operat ta’ l-iskema. 4. L-Istati Membri jistgħu jiddikjaraw vinji f'muntanji u li jinsabu f'għoljiet weqfin, mhux eliġibbli għall-iskema tal-qlugħ mill-għeruq skond il-kundizzjonijiet li jiġu stabbiliti mill-Kummissjoni. 5. L-Istati Membri jistgħu jiddikjaraw żoni mhux eliġibbli għall-iskema tal-qlugħ mill-għeruq meta l-applikazzjoni ta' l-iskema ma tkunx kompatibbli ma' kwistjonijiet ambjentali. Dawk iż-żoni ddikjarati mhux eliġibbli ma għandhomx jeċċedu 3 % taż-żona totali mħawla bid-dwieli kif imsemmi fl-Anness Xe. 6. Il-Greċja tista' tiddikjara żoni mħawla bil-vinji fil-gżejjer ta' l-Eġew u l-gżejjer Griegi tal-Baħar Jonju, bl-eċċezzjoni ta' Kreta u Eubia, mhux eliġibbli taħt l-iskema tal-qlugħ mill-għeruq. 7. L-iskema tal-qlugħ tad-dwieli stabbilita f'din is-subtaqsima ma għandhiex tapplika għall-Azores, Madejra u l-Gżejjer Kanarji. 8. L-Istati Membri għandhom jagħtu prijorità lill-produtturi f'dawk iż-żoni li mhumiex eliġibbli jew iddikjarati mhux eliġibbli skond il-paragrafi 4 sa 7 skond il-miżuri l-oħra ta' appoġġ stabbiliti f'dan ir-Regolament, fir-rigward tas-settur ta’ l-inbid, b'mod partikolari, fejn applikabbli, il-miżura ta' ristrutturazzjoni u konverżjoni skond il-programmi ta' appoġġ u l-miżuri ta' żvilupp rurali. Artikolu 85vDe minimis Din is-Subtaqsima ma għandhiex tapplika fi Stati Membri fejn il-produzzjoni ta' l-inbid ma taqbiżx il-50 000 ettolitru għal kull sena ta' l-inbid. Din il-produzzjoni għandha tiġi kkalkulata fuq il-bażi tal-produzzjoni medja matul il-ħames snin preċedenti għall-għasra. Artikolu 85wGħajnuna nazzjonali komplementari L-Istati Membri jistgħu jagħtu għajnuna nazzjonali komplementari li ma teċċedix 75 % tal-primjum għall-qlugħ mill-għeruq applikabbli flimkien mal-primjum mogħti għall-qlugħ mill-għeruq. Artikolu 85xIl-miżuri implimentattivi Il-Kummissjoni għandha tadotta regoli dettaljati għall-implimentazzjoni ta' din is-Subtaqsima. B'mod partikolari, dawn ir-regoli jistgħu jinkludu: (a) dettalji dwar il-kundizzjonijiet ta' eliġibbiltà msemmija fl-Artikolu 85q, b'mod partikolari fir-rigward tal-provi li ż-żoni ġew koltivati tajjeb fl-2006 u l-2007; (b) l-iskali u l-livelli tal-primjums imsemmija fl-Artikolu 85r; (c) il-kriterji għal eżenzjoni msemmija fl-Artikolu 85u; (d) ir-rekwiżiti ta' rappurtar ta' l-Istati Membri dwar l-implimentazzjoni ta' l-iskema tal-qlugħ mill-għeruq, inklużi l-penali f'każ ta' dewmien fir-rappurtar u l-informazzjoni li l-Istati Membri jagħtu lill-produtturi dwar id-disponibbiltà ta' l-iskema, (e) ir-rekwiżiti ta' rappurtar rigward l-għajnuna nazzjonali komplementari; (f) skadenzi għall-pagamenti.”; (7) Fil-Kapitolu IV tat-Titolu 1 tal-Parti II, tiżdied it-Taqsima li ġejja wara t-Taqsima IVA: “TAQSIMA IVbIl-programmi ta’ Appoġġ fis-settur ta’ l-inbid SUBTAQSIMA I ID-DISPOżIZZJONIJIET INTRODUTTORJI ARTIKOLU 103I L-AMBITU Din it-Taqsima tistabbilixxi r-regoli li jirregolaw l-għoti ta' fondi Komunitarji lill-Istati Membri u l-użu ta' dawk il-fondi mill-Istati Membri permezz ta' programmi nazzjonali ta' appoġġ (minn hawn 'il quddiem "programmi ta' appoġġ") sabiex jiffinanzjaw miżuri ta' appoġġ speċifiċi li jassistu s-settur ta' l-inbid. Artikolu 103jIl-kompatibbiltà u l-koerenza 1. Il-programmi ta' appoġġ għandhom ikunu kompatibbli mal-liġi Komunitarja u konsistenti ma' l-attivitajiet, il-politika u l-prijoritajiet tal-Komunità. 2. L-Istati Membri għandhom ikunu responsabbli għall-programmi ta' appoġġ u jiżguraw li jkunu internalment konsistenti u mfasslin u implimentati b'mod oġġettiv, b'kont meħud tas-sitwazzjoni ekonomika tal-produtturi kkonċernati u l-ħtieġa li jiġi evitat trattament mhux ġustifikat bejn il-produtturi. L-Istati Membri għandhom ikunu responsabbli sabiex jagħmlu provvedimenti għal, u jwettqu, il-kontrolli u l-penali neċessarji f'każ ta' nuqqas ta' konformità mal-programmi ta' appoġġ. 3. L-ebda appoġġ ma għandu jingħata: (a) għal proġetti ta' riċerka u miżuri sabiex jappoġġaw proġetti ta' riċerka; (b) għal miżuri li jinsabu fil-programmi ta' żvilupp rurali ta' l-Istati Membri taħt ir-Regolament (KE) Nru 1698/2005. Subtaqsima IIIl-preżentazzjoni u l-kontenut tal-programmi ta' appoġġ ARTIKOLU 103K IL-PREżENTAZZJONI TAL-PROGRAMMI TA' APPOġġ 1. Kull Stat Membru produttur imsemmi fl-Anness Xb għandu jippreżenta lill-Kummissjoni abbozz ta' programm ta' appoġġ għal ħames snin li jkun fih miżuri konformi ma' dan il-Kapitolu. Il-programmi ta' appoġġ li jsiru applikabbli skond l-ewwel subparagrafu ta' l-Artikolu 5(1) tar-Regolament (KE) Nru 479/2008 għandhom jibqgħu applikabbli skond dan ir-Regolment. Il-miżuri ta' appoġġ fil-programmi ta' appoġġ għandhom jitfasslu fil-livell ġeografiku li l-Istati Membri jqisu l-aktar xieraq. Qabel ma jiġi ppreżentat lill-Kummissjoni, il-programm ta' appoġġ għandu jkun soġġett għal konsultazzjoni ma' l-awtoritajiet u l-organizzazzjonijiet kompetenti fil-livell territorjali xieraq. Kull Stat Membru għandu jippreżenta abbozz uniku ta' programm ta’ appoġġ, li jista' jakkomoda karatteristiċi partikolari reġjonali. 2. Il-programmi ta' appoġġ għandhom jibdew japplikaw tliet xhur wara li jiġu ppreżentati lill-Kummissjoni. Madankollu, jekk il-programm ta' appoġġ ippreżentat ma jkunx konformi mal-kundizzjonijiet stipulati f'din it-Taqsima, il-Kummissjoni għandha tinforma lill-Istat Membru dwar dan. F'dan il-każ, l-Istat Membru għandu jippreżenta programm ta' appoġġ rivedut lill-Kummissjoni. Il-programm rivedut isir applikabbli xahrejn wara n-notifika sakemm ma jkunx għad hemm xi inkompatibbiltà f’liema każ għandu japplika dan is-subparagrafu. 3. Il-paragrafu 2 għandu japplika mutatis mutandis għal bidliet fi programmi ta' appoġġ ippreżentati mill-Istati Membri. 4. L-Artikolu 103l ma għandux japplika meta l-unika miżura ta' Stat Membru fi programm ta' appoġġ tkun tikkonsisti mit-trasferiment għall-Iskema ta' Pagament Uniku msemmija fl-Artikolu 103o L-obbligi ta’ rappurtar u evalwazzjoni stipulati fl-Artikoli 188a(5) u (6) għandhom japplikaw għal dan il-każ fir-rigward tal-paragrafu 5 tiegħu biss u għas-sena li fiha jseħħ it-trasferiment. Artikolu 103lIl-kontenut tal-programmi ta' appoġġ Il-programmi ta' appoġġ għandhom jikkonsistu mill-elementi li ġejjin: (a) deskrizzjoni dettaljata tal-miżuri proposti kif ukoll l-għanijiet ikkwantifikati tagħhom; (b) ir-riżultati ta' konsultazzjonijiet li saru; (c) valutazzjoni li turi l-impatt mistenni kemm tekniku, ekonomiku, ambjentali u soċjali; (d) skeda għall-implimentazzjoni tal-miżuri; (e) tabella tal-finanzjament ġenerali li turi r-riżorsi li ser jintużaw u l-allokazzjoni indikattiva mbassra tar-riżorsi bejn il-miżuri skond il-limiti kif stipulati fl-Anness Xb; (f) il-kriterji u l-indikaturi kwantitattivi li se jintużaw għall-monitoraġġ u għall-evalwazzjoni kif ukoll il-passi meħuda sabiex jiżguraw li l-programmi ta' appoġġ jiġu implimentati b'mod xieraq u effettiv; (g) isem l-awtoritajiet u l-entitajiet kompetenti responsabbli mill-implimentazzjoni tal-programm ta’ appoġġ. Artikolu 103mIl-miżuri eliġibbli 1. Il-programmi ta' appoġġ għandu jkun fihom waħda jew aktar mill-miżuri li ġejjin: (a) appoġġ għall-Iskema ta' Pagament Uniku skond l-Artikolu 103o; (b) promozzjoni skond l-Artikolu 103p; (c) ir-ristrutturazzjoni u l-konverżjoni ta’ vinji skond l-Artikolu 103q; (d) il-ħsad bikri skond l-Artikolu 103r; (e) fondi mutwi skond l-Artikolu 103s; (f) l-assigurazzjoni tal-ħsad skond l-Artikolu 103t; (g) investimenti skond l-Artikolu 103u; (h) distillazzjoni tal-prodotti sekondarji skond l-Artikolu 103v; (i) distillazzjoni ta' alkoħol tajjeb għax-xorb skond l-Artikolu 103w; (j) distillazzjoni ta' kriżi skond l-Artikolu 103x; (k) l-użu ta' most ta' l-għeneb konċentrat skond l-Artikolu 103y. 2. Programmi ta' appoġġ ma għandhomx jinkludu miżuri oħrajn għajr dawk elenkati fl-Artikoli 103o u 103y. Artikolu 103nIr-regoli ġenerali dwar il-programmi ta' appoġġ 1. L-allokazzjoni tal-fondi Komunitarji disponibbli kif ukoll il-limiti tal-baġit huma stipulati fl-Anness Xb. 2. L-appoġġ Komunitarju għandu jingħata biss għal spejjeż eliġibbli mġarrba wara l-preżentazzjoni tal-programm ta' appoġġ rilevanti kif imsemmi fl-Artikolu 103k(l). 3. L-Istati Membri ma għandhomx jikkontribwixxu għall-ispejjeż ta' miżuri ffinanzjati mill-Komunità taħt il-programmi ta' appoġġ. 4. B'deroga mill-paragrafu 3, l-Istati Membri jistgħu jagħtu għajnuna nazzjonali skond ir-regoli Komunitarji rilevanti dwar għajnuna mill-Istat għall-miżuri msemmija fl-Artikoli 103p, 103t u 103u. Ir-rata massima ta' għajnuna kif stipulata fir-regoli Komunitarji rilevanti dwar għajnuniet mill-Istat għandha tapplika għall-finanzjament pubbliku globali inklużi kemm fondi Komunitarji kif ukoll nazzjonali. Subtaqsima IIIIl-miżuri speċifiċi ta' appoġġ Artikolu 103o L-Iskema ta' Pagament Uniku u l-appoġġ lill-vitikulturi 1. L-Istati Membri jistgħu jipprovdu appoġġ lill-vitikulturi billi jallokawlhom drittijiet għal pagamenti fis-sens tal-Kapitolu 3 tat-Titolu III tar-Regolament (KE) Nru 1782/2003 skond il-punt O ta' l-Anness VII għal dak ir-Regolament. 2. L-Istati Membri li jkollhom il-ħsieb li jagħmlu użu mill-possibbiltà msemmija fil-paragrafu 1, għandhom jipprevedu tali appoġġ fil-programmi ta' appoġġ tagħhom inkluż, fir-rigward ta' trasferimenti sussegwenti ta' fondi għall-Iskema ta' Pagament Uniku, bħala tibdil għal dawk il-programmi skond l-Artikolu 103k(3). 3. Malli jkun effettiv, l-appoġġ kif imsemmi fil-paragrafu 1 għandu: (a) jibqa' fl-Iskema ta' Pagament Uniku u ma jibqax disponibbli, jew isir disponibbli taħt l-Artikolu 103k(3), għall-miżuri elenkati fl-Artikoli 103p sa 103y fis-snin sussegwenti għall-operazzjoni tal-programmi ta' appoġġ; (b) inaqqas b'mod proporzjonat l-ammont ta' fondi disponibbli għall-miżuri elenkati fl-Artikoli 103p sa 103y fil-programmi ta' appoġġ. Artikolu 103p Il-promozzjoni fis-swieq tal-pajjiżi terzi 1. L-appoġġ skond dan l-Artikolu għandu jkopri miżuri informattivi u promozzjonali dwar inbejjed Komunitarji f'pajjiżi terzi, u b'hekk tissaħħaħ il-kompetittività tagħhom f'dawk il-pajjiżi. 2. Il-miżuri msemmija fil-paragrafu 1 jirriferu għall-inbejjed b'denominazzjoni ta' l-oriġini jew indikazzjoni ġeografika protetta, jew inbejjed b'indikazzjoni tal-varjetà ta' l-għeneb ta' l-inbid. 3. Il-miżuri msemmijin fil-paragrafu 1 jistgħu jikkonsistu biss minn: (a) relazzjonijiet pubbliċi, miżuri promozzjonali jew pubbliċitarji, b'mod partikolari l-enfasi fuq il-vantaġġi tal-prodotti Komunitarji, speċjalment rigward kwalità, sikurezza ta' l-ikel jew il-protezzjoni ta' l-ambjent; (b) parteċipazzjoni f'avvenimenti, fieri jew eżibizzjonijiet ta' importanza internazzjonali; (c) kampanji informattivi, b'mod partikolari dwar is-sistemi Komunitarji li jkopru denominazzjonijiet ta' l-oriġini, indikazzjonijiet ġeografiċi u l-produzzjoni organika; (d) studji ta' swieq ġodda, meħtieġa għat-tkabbir tas-swieq; (e) l-istudji sabiex jiġu evalwati r-riżultati tal-miżuri promozzjonali u informattivi. 4. Il-kontribuzzjoni Komunitarja għall-attivitajiet promozzjonali ma għandhiex taqbeż il-50 % ta' l-infiq eliġibbli. Artikolu 103q Ir-ristrutturazzjoni u l-konverżjoni tal-vinji 1. L-għan tal-miżuri relatati mar-ristrutturazzjoni u l-konverżjoni tal-vinji għandu jkun li tiżdied il-kompetittività tal-produtturi ta' l-inbid. 2. Ir-ristrutturazzjoni u t-trasformazzjoni tal-vinji għandhom ikunu appoġġjati skond dan l-Artikolu fil-każ biss li l-Istati Membri jippreżentaw inventarju tal-potenzjal tal-produzzjoni tagħhom skond l-Artikolu 185a(3). 3. L-appoġġ għar-ristrutturazzjoni u t-trasformazzjoni tal-vinji jista' jkopri biss waħda jew aktar minn dawn l-attivitajiet li ġejjin: (a) it-trasformazzjoni varjetali, inkluż permezz ta' tilqim mill-ġdid; (b) ir-rilokazzjoni ta' vinji; (c) titjib fit-teknika tal-ġestjoni ta’ vinji. L-iskema ma għandhiex tkopri t-tiġdid normali ta' vinji li jkunu waslu fi tmiem il-ħajja naturali tagħhom. 4. L-appoġġ għar-ristrutturazzjoni u l-konverżjoni tal-vinji jista' jieħu l-forom li ġejjin biss: (a) kumpens lill-produtturi għat-telf fid-dħul minħabba l-implimentazzjoni tal-miżura; (b) kontribuzzjoni għall-ispejjeż ta' ristrutturar u trasformazzjoni. 5. Kumpens lill-produtturi għat-telf fid-dħul kif imsemmi fil-paragrafu 4(a) jista' jkopri sa 100 % tat-telf rilevanti u jieħu waħda minn dawn il-forom li ġejjin: (a) minkejja d-dispożizzjonijiet tas-Subtaqsima II tat-Taqsima IVa tal-Kapitolu III tat-Titolu I tal-Parti II li tistipula r-reġim tranżizzjonali rigward id-drittijiet tat-taħwil, il-permess għall-koeżistenza ta' dwieli kemm qodma kif ukoll ġodda għal perjodu fiss li ma għandux jaqbeż tliet snin, sa tmiem ir-reġim tranżizzjonali rigward id-drittijiet tat-taħwil; (b) kumpens finanzjarju. 6. Il-kontribuzzjoni Komunitarja għall-ispejjeż reali ta' ristrutturazzjoni u trasformazzjoni tal-vinji ma għandhiex taqbeż il-50 %. F'reġjuni kklassifkati bħala reġjuni ta' konverġenza skond ir-Regolament tal-Kunsill (KE) Nru 1083/2006*, il-kontribuzzjoni Komunitarja għall-ispejjeż ta' ristrutturazzjoni u trasformazzjoni ma għandhiex taqbeż il-75 %. Artikolu 103r Il-ħsad bikri 1. Għall-finijiet ta' dan l-Artikolu, ħsad bikri tfisser il-qerda totali jew il-qtugħ ta' għenieqed ta' l-għeneb meta jkunu għadhom ma sarux, u b'hekk il-produzzjoni taż-żona rilevanti titnaqqas kompletament fix-xejn. 2. L-appoġġ għal ħsad bikri għandu jikkontribwixxi sabiex jerġa' jinkiseb il-bilanc bejn il-provvista u d-domanda fis-suq ta' l-inbid fil-Komunità, sabiex jiġu evitati kriżijiet fis-suq. 3. L-appoġġ għal ħsad bikri jista' jingħata bħala kumpens f'forma ta' pagament b'rata fissa għal kull ettaru li trid tiġi stabbilita mill-Istat Membru kkonċernat. Il-pagament ma għandux jaqbeż il-50 % tas-somma ta' l-ispejjeż diretti t-telf fid-dħul relatati mal-qerda jew il-qtugħ ta' għenieqed ta' għeneb. 4. L-Istati Membri kkonċernati għandhom jistabbilixxu sistema bbażata fuq kriterji oġġettivi sabiex jiżguraw li l-miżura ta’ ħsad bikri ma twassalx għal kumpens għal produtturi individwali ta' l-inbid ogħla mil-limiti msemmija fit-tieni subparagrafu tal-paragrafu 3. Artikolu 103s Il-fondi mutwi 1. L-appoġġ għall-istabbiliment ta' fondi mutwi għandu jipprovdi għajnuna lill-produtturi li jfittxu li jassiguraw ruħhom kontra ċaqliq fis-suq. 2. L-appoġġ għall-istabbiliment ta' fondi mutwi jista' jingħata fil-forma ta' għajnuna temporanja u digressiva biex tkopri l-ispejjeż amministrattivi tal-fondi. Artikolu 103t L-assigurazzjoni tal-ħsad 1. L-appoġġ għall-assigurazzjoni tal-ħsad għandu jikkontribwixxi sabiex jipproteġi d-dħul tal-produtturi meta jintlaqtu minn diżastri naturali, avvenimenti klimatiċi negattivi, mard jew impestazzjonijiet mid-dud. 2. L-appoġġ għal assigurazzjoni fuq ħsad jista' jingħata fil-forma ta' kontribuzzjoni Komunitarja finanzjarja li ma tistax taqbeż: (a) it-80 % ta' l-ispiża fil-primiums ta' l-assigurazzjoni mħallsin mill-produtturi għall-assigurazzjoni kontra telf minħabba avvenimenti klimatiċi negattivi li jistgħu jitqiesu bħala diżastri naturali; (b) il-50 % ta’ l-ispiża tal-primjums ta’ l-assigurazzjoni imħallsa mill-produtturi għall-assigurazzjoni kontra: (i) telf imsemmi f'(a) u kontra telf ieħor ikkawżat minn avvenimenti klimatiċi negattivi; (ii) telf ikkawżat minn annimali, mard tal-pjanti jew impestazzjonijiet mid-dud. 3. L-appoġġ għall-assigurazzjoni fuq il-ħsad jista' jingħata biss jekk il-pagamenti ta' kumpens ikkonċernati kkumpensati lill-produtturi mill-assigurazzjoni ma jkunux aktar minn 100 % tat-telf imġarrab fid-dħul, waqt li jitqies kwalunkwe kumpens li l-produtturi setgħu ħadu minn skemi oħra ta' appoġġ relatati mar-riskju assigurat. 4. L-appoġġ għall-assigurazzjoni fuq ħsad ma għandux jgħawweġ il-kompetizzjoni fis-suq ta' l-assigurazzjoni. Artikolu 103u L-investimenti 1. Jista' jingħata appoġġ għal investimenti tanġibbli jew intanġibbli f'faċilitajiet ta' pproċessar, infrastruttura għall-produzzjoni ta’ l-inbid u kummerċalizzazzjoni ta' nbid, li jtejbu l-prestazzjoni ġenerali ta' l-intrapriżi u li jikkonċerna wieħed jew aktar minn dawn li ġejjin: (a) il-produzzjoni jew il-kummerċalizzazzjoni ta' prodotti msemmijin fl-Anness XIb; (b) l-iżvilupp ta' prodotti, proċessi u teknoloġiji ġodda relatati mal-prodotti msemmijin fl-Anness XIb. 2. L-appoġġ bl-ogħla rata skond il-paragrafu 1 għandu jkun limitat għall-mikrointrapriżi u għall-intrapriżi żgħar u ta’ daqs medju fis-sens tar-Rakkomandazzjoni tal-Kummissjoni Nru 2003/361/KE**. Għat-territorji ta' l-Azores, il-Madejra, il-Gżejjer Kanarji, l-iżgħar gżejjer ta' l-Eġew fis-sens tar-Regolament tal-Kunsill (KE) Nru 1405/2006*** u għat-territorji lilhinn mix-xtut ta’ Franza, ma għandu japplika l-ebda limitu fuq id-daqs tar-rata massima. Għall-intrapriżi li m'humiex koperti mill-Artikolu 2(1) tat-Titolu I ta' l-Anness tar-Rakkomandazzjoni Nru 2003/361/KE b’inqas minn 750 impjegat jew b’fatturat ta’ inqas minn 200 miljun EUR, l-intensità ta’ għajnuna massima għandha titnaqqas bin-nofs. Ma għandux jingħata appoġġ lill-intrapriżi f’diffikultajiet fis-sens tal-linji gwida Komunitarji dwar Għajnuna mill-Istat sabiex ikunu salvati u ristrutturati ditti f’diffikultajiet. 3. L-infiq eliġibbli għandu jeskludi l-elementi msemmijin fl-Artikolu 71(3)(a) sa (c) tar-Regolament (KE) Nru 1698/2005. 4. Dawn ir-rati massimi ta' għajnuna f'relazzjoni ma' l-ispejjeż eliġibbli ta' investiment għandhom japplikaw għall-kontribuzzjoni Komunitarja: (a) 50 % f'reġjuni kklassifikati bħala reġjuni ta' konverġenza skond ir-Regolament (KE) Nru 1083/2006; (b) 40 % f'reġjuni għajr ir-reġjuni ta' konverġenza; (c) 75 % fir-reġjuni l-aktar imbiegħda skond ir-Regolament tal-Kunsill (KE) Nru 247/2006****; (d) 65 % fl-iżgħar Ġżejjer ta' l-Eġew fis-sens tar-Regolament (KE) Nru 1405/2006. 5. L-Artikolu 72 tar-Regolament (KE) Nru 1698/2005 għandu japplika mutatis mutandis għall-appoġġ imsemmi fil-paragrafu 1. Artikolu 103v Id-distillazzjoni tal-prodotti sekondarji 1. Jista' jingħata appoġġ għad-distillazzjoni volontarja jew obbligatorja tal-prodotti sekondarji tal-produzzjoni ta' l-inbid li twettqet skond il-kundizzjonijiet stipulati fil-punt D ta' l-Anness XVb. L-ammont ta' għajnuna għandu jkun stabbilit għal kull % ta' volum u għal kull ettolitru ta' alkoħol li jkun prodott. Ma għandha tingħata l-ebda għajnuna għall-volum ta' alkoħol li jinsab f'dawk il-prodotti sekondarji għad-distillazzjoni li jeċċedi l-10 % f'relazzjoni mal-volum ta' alkoħol li jinsab fl-inbid prodott. 2. Il-livelli massimi ta' għajnuna applikabbli għandhom ikunu bbażati fuq l-ispejjeż ta' ġbir u pproċessar u jkunu stabbiliti mill-Kummissjoni. 3. L-alkoħol li jirriżulta mid-distillazzjoni li ngħatat l-appoġġ imsemmi fil-paragrafu 1 għandu jintuża esklussivament għal skopijiet industrijali jew ta' enerġija, sabiex tiġi evitata t-tgħawwiġ tal-kompetizzjoni. Artikolu 103w Distillazzjoni ta' l-alkoħol potabbli 1. Jista' jingħata appoġġ sal-31 ta' Lulju 2012 lill-produtturi, għall-inbid distillat f'alkoħol tajjeb għax-xorb fil-forma ta' għajnuna għal kull ettaru. 2. Il-kuntratti rilevanti dwar id-distillazzjoni ta' l-inbid kif ukoll il-provi rilevanti tal-kunsinni għad-distillazzjoni għandhom jiġu ppreżentati qabel ma jingħata l-appoġġ. Artikolu 103x Id-distillazzjoni ta' kriżi 1. Għandu jingħata appoġġ sal-31 ta' Lulju 2012 għad-distillazzjoni volontarja jew obbligatorja ta' nbid żejjed skond kif jiġi deċiż mill-Istati Membri f'każijiet ta' kriżi ġustifikati, sabiex jitnaqqas jew jiġi eliminat l-eċċess u fl-istess ħin tiġi żgurata l-kontinwità tal-provvista minn ħsad għall-ieħor. 2. Il-livelli massimi ta' għajnuna applikabbli għandhom ikunu stabbiliti mill-Kummissjoni. 3. L-alkoħol li jirriżulta mid-distillazzjoni li ngħatat l-appoġġ imsemmi fil-paragrafu 1 għandu jintuża esklussivament għall-skopijiet industrijali jew ta' enerġija, sabiex tiġi evitata t-tgħawwiġ tal-kompetizzjoni. 4. Is-sehem tal-baġit disponibbli użat għall-miżura ta' distillazzjoni ta' kriżi ma għandux ikun akbar mill-ishma ta' perċentwali li ġejjin kif ikkalkulati meta mqabbel l-fondi disponibbli globalment stipulati fl-Anness Xb għal kull Stat Membru fis-sena baġitarja rispettiva: - 20 % fl-2009, - 15 % fl-2010, - 10 % fl-2011, - 5 % fl-2012. 5. L-Istati Membri jistgħu jżidu l-fondi disponibbli għall-miżura ta' distillazzjoni ta' kriżi 'l fuq mil-limiti annwali previsti fil-paragrafu 4 bħala mezz ta' kontribuzzjoni ta' fondi nazzjonali skond il-limiti li ġejjin (espressi f'termini ta' perċentwali tal-limitu massimu annwali rispettiv mogħti fil-paragrafu 4): - 5 % fis-sena ta' l-inbid 2010, - 10 % fis-sena ta' l-inbid 2011, - 15 % fis-sena ta' l-inbid 2012. L-Istati Membri għandhom, fejn applikabbli, jinnotifikaw lill-Kummissjoni biż-żieda tal-fondi nazzjonali msemmija fl-ewwel subparagrafu u l-Kummissjoni għandha tapprova t-tranżazzjoni qabel ma jsiru disponibbli tali fondi. Artikolu 103y L-użu ta' most ta' l-għeneb konċentrat 1. Jista' jingħata appoġġ sal-31 ta' Lulju 2012 lill-produtturi ta' l-inbid li jużaw most ta' l-għeneb konċentrat inkluż most ta' l-għeneb konċentrat irrettifikat sabiex tiżdied is-saħħa alkoħolika naturali tal-prodotti skond il-kundizzjonijiet stabbiliti fl-Anness XVa. 2. L-ammont ta' l-għajnuna għandu jiġi stabbilit għal kull % ta' volum ta' saħħa alkoħolika potenzjali u għal kull ettolitru tal-most użat għall-arrikkiment. 3. Il-livelli massimi ta' għajnuna applikabbli għal din il-miżura fid-diversi żoni ta’ viltikultura għandhom ikunu stabbiliti mill-Kummissjoni. Artikolu 103z Il-kundizzjonalità Fejn bdiewa jinstabu li ma kkonformawx, fl-azjendi tagħhom, fi kwalunkwe żmien matul tliet snin mill-pagament taħt il-programmi ta' appoġġ għal ristrutturazzjoni u konverżjoni jew fi kwalunkwe żmien f'sena mill-pagament taħt il-programmi ta' appoġġ għall-ħsad bikri, mar-rekwiżiti statutorji tal-ġestjoni u l-kundizzjoni agrikola u ambjentali tajba msemmija fl-Artikoli 3 sa 7 tar-Regolament (KE) Nru 1782/2003, l-ammont tal-pagament għandu, meta n-nuqqas ta’ konformità huwa riżultat ta' azzjoni jew ta' nuqqas ta' azzjoni li ġej direttament min-naħa tal-bidwi, jitnaqqas jew jiġi kkanċellat, parzjalment jew kompletament skond il-gravità, il-livell, il-permanenza u r-repetizzjoni tan-nuqqas ta' konformità, u fejn applikabbli, il-bidwi għandu jiġi ordnat irodd lura l-pagament skond il-kundizzjonijiet stipulati f'dawk id-dispożizzjonijiet. Subtaqsima IVId-dispożizzjonijiet proċedurali ARTIKOLU 103ZA IL-MIżURI IMPLIMENTATTIVI Il-Kummissjoni għandha tadotta l-miżuri neċessarji għall-implimentazzjoni ta' din it-Taqsima. B'mod partikolari, dawk il-miżuri jistgħu jinkludu: (a) il-format għall-preżentazzjoni tal-programmi ta' appoġġ; (b) regoli għal bidliet fil-programmi ta' appoġġ wara li jkunu saru applikabbli; (c) regoli dettaljati għall-implimentazzjoni tal-miżuri stipulati fl-Artikoli 103p sa 103y; (d) il-kundizzjonijiet li fuqhom għandha tkun ikkomunikata u ppubblikata l-għajnuna mill-fondi Komunitarji. _____________________ * ĠU L 210, 31.7.2006, p. 25. ** ĠU L 124, 20.5.2003, p. 36. *** ĠU L 265, 26.9.2006, p. 1. **** ĠU L 42, 14.2.2006, p. 1.”; (8) L-intestatura tal-Kapitolu 1 tat-Titolu II tal-Parti II tinbidel b'dan li ġej: “Kapitolu IIr-regoli dwar il-kummerċalizzazzjoni u l-produzzjoni” (9) L-intestatura tat-Taqsima 1 tal-Kapitolu 1 tat-Titolu II tal-Parti II tinbidel b'dan li ġej: “Taqsima IIr-regoli għall-kummerċalizzazzjoni”; (10) L-ARTIKOLI LI ġEJJIN JIDDAħħLU WARA L-ARTIKOLU 113B: “ Artikolu 113c Regoli għall-kummerċalizzazzjoni sabiex itejbu u jistabbilizzaw l-operat tas-suq komuni ta' l-inbejjed 1. L-Istati Membri produtturi, sabiex itejbu u jistabbilizzaw l-operat tas-suq komuni ta' l-inbejjed inklużi l-għeneb, il-most u l-inbejjed derivanti, b'mod partikolari bl-implimentazzjoni tad-deċiżjonijiet meħuda minn organizzazzjonijiet interprofessjonali msemmija fl-Artikoli 123(3) u 125o, jistgħu jistipulaw regoli għall-kummerċalizzazzjoni sabiex jirregolaw il-provvista. Dawn ir-regoli għandhom ikunu proporzjonati ma’ l-objettiv mixtieq u ma għandhomx: (a) ikunu relatati ma' kwalunkwe tranżazzjoni wara l-ewwel kummerċalizzazzjoni tal-prodott ikkonċernat; (b) jippermettu l-iffissar tal-prezz, inkluż meta l-prezzijiet huma stipulati bħala gwida jew rakkomandazzjoni; (c) jirrendu indisponibbli proporzjon eċċessiv tal-ħsad li b'mod ieħor kien ikun disponibbli; (d) jipprovdu l-ambitu sabiex jirrifjutaw li joħorġu ċ-ċertifikati nazzjonali u Komunitarji meħtieġa għaċ-ċirkolazzjoni u għall-kummerċalizzazzjoni ta' l-inbejjed meta din il-kummerċalizzazzjoni ssir skond dawk ir-regoli. 2. Ir-regoli msemmijin fil-paragrafu 1 għandhom jinġiebu għall-attenzjoni ta' l-operaturi b'pubblikazzjoni in extenso , f'pubblikazzjoni uffiċjali ta' l-Istat Membru kkonċernat. 3. L-obbligu ta’ rappurtar imsemmi fl-Artikolu 125o(3) għandu japplika wkoll fir-rigward tad-deċiżjonijiet jew l-azzjonijiet li jittieħdu mill-Istati Membri skond dan l-Artikolu. Artikolu 113d Id-disposizzjonijiet speċifiċi għall-kummerċalizzazzjoni ta’ l-inbid 1. Denominazzjoni għal kategorija ta' prodott tad-dwieli kif previst fl-Anness XIb tista' tintuża fil-Komunità biss fil-kummerċalizzazzjoni ta' prodott li huwa konformi mal-kundizzjonijiet korrispondenti stipulati f'dak l-Anness. Madankollu, minkejja l-Artikolu 118y(1)(a), l-Istati Membri jistgħu jippermettu l-użu tat-terminu "inbid" jekk: (a) ikun akkumpanjat mill-isem ta' frotta fil-forma ta' isem kompost għal prodotti tas-suq miksubin mill-fermentazzjoni ta' frott ieħor għajr l-għeneb; jew (b) ikun parti minn isem kompost. Għandha tiġi evitata kwalunkwe konfużjoni ma' prodotti li jikkorrispondu mal-kategoriji ta' l-inbid fl-Anness XIb. 2. Il-kategoriji tal-prodotti tad-dwieli elenkati fl-Anness XIb jistgħu jiġu modifikati mill-Kummissjoni skond il-proċedura msemmija fl-Artikolu 195(4). 3. Ħlief għall-inbid fil-fliexken li fir-rigward tiegħu jkun hemm evidenza li t-tqegħid fil-fliexken ikun sar qabel l-1 ta' Settembru 1971, l-inbid magħmul mill-varjetajiet ta' l-għeneb ta' l-inbid elenkati fil-klassifikazzjonijiet imfassla skond l-ewwel subparagrafu ta' l-Artikolu 120a(2) imma li mhux konformi ma' waħda mill-kategoriji stipulati fl-Anness XIb jista' jintuża biss għall-konsum mill-familji individwali tal-produtturi ta' l-inbid, għall-produzzjoni ta' ħall ta' l-inbid jew għad-distillazzjoni.”; (11) Fil-Kapitolu I tat-Titolu II tal-Parti II, jiddaħħlu it-Taqsimiet Ia u Ib li ġejjin wara t-Taqsima I : “Sezzjoni IAId-denominazzjonijiet ta' l-oriġini, l-indikazzjonijiet ġeografiċiu t-termini tradizzjonali fis-settur ta’ l-inbid ARTIKOLU 118A L-AMBITU 1. Ir-regoli relatati mad-denominazzjonijiet ta' l-oriġini, l-indikazzjonijiet ġeografiċi u t-termini tradizzjonali stipulati f’din it-Taqsima għandhom japplikaw għall-prodotti msemmija fil-paragrafi 1, 3 sa 6, 8, 9, 11, 15 u 16 ta' l-Anness XIb. 2. Ir-regoli msemmijin fil-paragrafu 1 għandhom ikunu bbażati fuq: (a) il-protezzjoni ta' l-interessi leġittimi: (i) tal-konsumaturi, u (ii) tal-produtturi. (b) l-assigurazzjoni ta’ tħaddim bla xkiel tas-suq komuni fil-prodotti kkonċernati; (c) il-promozzjoni tal-produzzjoni ta' prodotti ta' kwalità, filwaqt li jiġu permessi miżuri nazzjonali ta’ politika ta’ kwalità. Subtaqsima IId-denominazzjonijiet ta' l-oriġini u l-indikazzjonijiet ġeografiċi ARTIKOLU 118B ID-DEFINIZZJONIJIET 1. Għall-finijiet ta’ din is-Subtaqsima għandhom japplikaw dawn id-definizzjonijiet: (a) "denominazzjoni ta' l-oriġini" tfisser l-isem ta' reġjun, post speċifiku jew, f'każijiet eċċezzjonali, pajjiż li jintuża sabiex jiddeskrivi prodott imsemmi fl-Artikolu 118a(1) li huwa konformi mar-rekwiżiti li ġejjin: (i) il-kwalità u l-karatteristiċi tiegħu huma essenzjalment jew esklussivament ġejjin minn ambjent ġeografiku partikolari bil-fatturi naturali u umani inerenti tiegħu; (ii) l-għeneb li minnu hu prodott jiġi esklussivament minn din iż-żona ġeografika; (iii) il-produzzjoni tiegħu ssir f'din iż-żona ġeografika; (iv) huwa magħmul minn varjetajiet ta' dwieli ta' l-ispeċi Vitis vinifera ; (b) "indikazzjoni ġeografika" tfisser indikazzjoni li tirriferi għal reġjun, post speċifiku jew, f'każijiet eċċezzjonali, pajjiż li jintuża sabiex jiddeskrivi prodott imsemmi fl-Artikolu 118a(1) li jkun konformi mar-rekwiżiti li ġejjin: (i) għandu kwalità speċifika, reputazzjoni jew karatteristiċi oħrajn li jistgħu jkunu attribwiti għal dik l-oriġini ġeografika; (ii) talanqas 85 % ta' l-għeneb li jintuża fil-produzzjoni tiegħu jiġi esklussivament minn din iż-żona ġeografika; (iii) il-produzzjoni tiegħu ssir f'din iż-żona ġeografika; (iv) huwa magħmul minn varjetajiet ta' dwieli ta' l-ispeċi Vitis vinifera jew minn speċijiet li jirriżultaw minn tilqim bejn l-ispeċi Vitis vinifera u speċijiet oħrajn tal-ġenus Vitis . 2. Ċerti ismijiet użati tradizzjonalment għandhom jikkostitwixxu denominazzjoni ta' l-oriġini meta jkunu: (a) jiddenominaw inbid; (b) jirriferu għal isem ġeografiku; (c) jissodisfaw ir-rekwiżiti msemmijin fil-paragrafu 1(a)(i) sa (iv); (d) jgħaddu mill-proċedura li tagħti protezzjoni għal denominazzjonijiet ta' l-oriġini u indikazzjonijiet ġeografiċi stabbiliti f'din is-Subtaqsima. 3. Denominazzjonijiet ta' l-oriġini u indikazzjonijiet ġeografiċi, inkluż dawk relatati ma' żoni ġeografiċi f'pajjiżi terzi, għandhom ikunu eliġibbli għal protezzjoni fil-Komunità skond ir-regoli stipulati f'din is-Subtaqsima. Artikolu 118cIl-kontenut ta' l-applikazzjonijiet għall-protezzjoni 1. L-applikazzjonijiet għall-protezzjoni ta' ismijiet bħala denominazzjonijiet ta' l-oriġini jew indikazzjonijiet ġeografiċi għandhom jinkludu fajl tekniku li jkun fih: (a) l-isem li għandu jkun protett; (b) l-isem u l-indirizz ta' l-applikant; (c) speċifikazzjoni ta' prodott kif imsemmija fil-paragrafu 2; (d) dokument uniku b'taqsira ta' l-ispeċifikazzjoni tal-prodott imsemmija fil-paragrafu 2. 2. L-ispeċifikazzjoni tal-prodott trid tippermetti lill-partijiet interessati li jivverifikaw il-kundizzjonijiet rilevanti ta' produzzjoni tad-denominazzjoni ta' l-oriġini jew indikazzjoni ġeografika. Talanqas għandha tkun magħmula minn: (a) l-isem li għandu jkun protett; (b) deskrizzjoni ta’ l-inbid(inbejjed): (i) għal inbejjed b'denominazzjoni ta' l-oriġini, il-karatteristiċi analitiċi u organolettiċi prinċipali tiegħu; (ii) għal inbejjed b'indikazzjoni ġeografika, il-karatteristiċi analitiċi prinċipali tiegħu kif ukoll evalwazzjoni jew indikazzjoni tal-karatteristiċi organolettiċi tiegħu; (c) fejn applikabbli, il-prattika enoloġika speċifika użata fil-produzzjoni ta' l-inbid(inbejjed) kif ukoll ir-restrizzjonijiet rilevanti dwar il-produzzjoni ta' l-inbid(inbejjed); (d) id-definizzjoni taż-żona ġeografika kkonċernata; (e) l-uċuħ massimi għal kull ettaru; (f) indikazzjoni tal-varjetà jew il-varjetajiet ta' l-għeneb ta' l-inbid(inbejjed) li minnhom jinkiseb(jinkisbu) l-inbid(inbejjed); (g) id-dettalji li juru l-konnessjoni msemmija fl-Artikolu 118b(1)(a)(i) jew, skond il-każ, fl-Artikolu 118b(1)(b)(i); (h) rekwiżiti applikabbli stabbiliti f'dispożizzjonijiet Komunitarji jew nazzjonali, jew, fejn previst mill-Istati Membri, minn organizzazzjoni li tamministra d-denominazzjonijiet ta' l-oriġini jew l-indikazzjoni ġeografika protetta, b’kunsiderazzjoni tal-fatt li tali rekwiżiti għandhom ikunu oġġettivi u mhux diskriminatorji u kompatibbli mal-liġi Komunitarja; (i) l-isem u l-indirizz ta' l-awtoritajiet jew entitajiet li jivverifikaw il-konformità mad-dispożizzjonijiet ta' l-ispeċifikazzjoni tal-prodott u l-ħidmiet speċifiċi tagħhom. Artikolu 118dL-applikazzjoni għall-protezzjoni marbuta ma' żona ġeografika f'pajjiż terz 1. Meta l-applikazzjoni għall-protezzjoni tikkonċerna żona ġeografika f'pajjiż terz, għandu jkun fiha, flimkien ma' l-elementi stipulati fl-Artikolu 118c, prova li l-isem ikkonċernat huwa protett fil-pajjiż ta' oriġini tiegħu. 2. L-applikazzjoni għandha tintbagħat lill-Kummissjoni, direttament mill-applikant jew permezz ta' l-awtoritajiet tal-pajjiż terz ikkonċernat. 3. L-applikazzjoni għall-protezzjoni trid tiġi ffajljata b'waħda mil-lingwi uffiċjali tal-Komunità jew akkumpanjata minn traduzzjoni ċċertifikata f'waħda minn dawk il-lingwi. Artikola 118eL-applikanti 1. Kwalunkwe grupp ta' produtturi interessat, jew f'każijiet eċċezzjonali produttur uniku, jista' japplika għall-protezzjoni ta' denominazzjoni ta' l-oriġini jew indikazzjoni ġeografika. Partijiet oħra interessati jistgħu jieħdu sehem fl-applikazzjoni. 2. Il-produtturi jistgħu jressqu applikazzjoni għall-protezzjoni għall-inbejjed li jipproduċu huma biss. 3. F'każ ta' isem li jirriferi għal żona ġeografika transkonfinali jew isem tradizzjonali li huwa relatat ma' żona ġeografika transkonfinali, tista' tintbagħat applikazzjoni konġunta. Artikolu 118fIl-proċedura nazzjonali preliminari 1. L-applikazzjonijiet għall-protezzjoni ta' denominazzjoni ta' l-oriġini jew indikazzjoni ġeografika ta' nbejjed li skond l-Artikolu 118b, joriġinaw fil-Komunità, għandhom ikunu soġġetti għal proċedura nazzjonali preliminari skond dan l-Artikolu. 2. L-applikazzjoni għall-protezzjoni għandha tiġi ffajljata fl-Istat Membru li fit-territorju tiegħu toriġina d-denominazzjoni ta' l-oriġini jew l-indikazzjoni ġeografika. 3. L-Istat Membru għandu jeżamina l-applikazzjoni għall-protezzjoni fir-rigward ta' jekk tissodisfax il-kundizzjonijiet stipulati f'din is-Subtaqsima. L-Istat Membru għandu jwettaq proċedura nazzjonali sabiex jiżgura l-pubblikazzjoni xierqa ta' l-applikazzjoni u jipprovdi għal perjodu ta' talanqas xahrejn mid-data tal-pubblikazzjoni li fiha kwalunkwe persuna naturali jew legali li għandha interess leġittimu u hija stabbilita jew residenti fit-territorju tiegħu tista' toġġezzjona għall-protezzjoni proposta billi tibgħat dikjarazzjoni sostanzjata kif suppost lill-Istat Membru. 4. Jekk l-Istat Membru jikkunsidra li d-denominazzjoni ta' l-oriġini jew l-indikazzjoni ġeografika ma tissodisfax ir-rekwiżiti rilevanti, inkluż l-eventwalità li hija inkompatibbli mal-liġi ġenerali Komunitarja, għandu jirrifjuta l-applikazzjoni. 5. Jekk l-Istat Membru jikkunsidra li r-rekwiżiti rilevanti ġew sodisfatti, huwa għandu: (a) jippubblika d-dokument uniku u l-ispeċifikazzjoni tal-prodott talanqas fuq l-Internet; kif ukoll (b) jibgħat lill-Kummissjoni applikazzjoni għall-protezzjoni li jkun fiha l-informazzjoni li ġejja: (i) l-isem u l-indirizz ta' l-applikant; (ii) id-dokument uniku msemmi fl-Artikolu 118c(1)(d); (iii) dikjarazzjoni mill-Istat Membru li huwa jikkunsidra li l-applikazzjoni mibgħuta mill-applikant tissodisfa l-kundizzjonijiet meħtieġa; (iv) ir-referenza tal-pubblikazzjoni msemmija fil-punt (a). Din l-informazzjoni għandha tintbagħat f'waħda mil-lingwi uffiċjali tal-Komunità jew akkumpanjata minn traduzzjoni ċċertifikata f'waħda minnhom. 6. L-Istati Membri għandhom idaħħlu fis-seħħ il-liġijiet, ir-regolamenti jew id-dispożizzjonijiet amministrattivi meħtieġa sabiex jikkonformaw ma' dan l-Artikolu sa l-1 ta' Awwissu 2009. 7. Fejn Stat Membru ma għandu l-ebda leġiżlazzjoni nazzjonali dwar il-protezzjoni tad-denominazzjonijiet ta' l-oriġini u l-indikazzjonijiet ġeografiċi, huwa jista', fuq bażi tranżizzjonali biss, joffri l-protezzjoni skond it-termini ta' din is-Subtaqsima fil-livell nazzjonali lill-isem b'effett mill-jum li fih tkun ġiet ippreżentata l-applikazzjoni lill-Kummissjoni. Protezzjoni tranżizzjonali nazzjonali bħal din għandha tiġi fi tmiemha fid-data li fiha tittieħed deċizjoni dwar ir-reġistrazzjoni jew ir-rifjut taħt din is-Subtaqsima. Artikolu 118gL-iskrutinju mill-Kummissjoni 1. Il-Kummissjoni għandha tippubblika d-data tal-preżentazzjoni ta' l-applikazzjoni għall-protezzjoni tad-denominazzjoni ta' l-oriġini jew l-indikazzjoni ġeografika. 2. Il-Kummissjoni għandha teżamina jekk l-applikazzjonijiet għall-protezzjoni msemmija fl-Artikolu 118f(5) jissodisfawx il-kundizzjonijiet stipulati f'din is-Subtaqsima. 3. Meta l-Kummissjoni tikkunsidra li l-kundizzjonijiet stipulati f'din is-Subtaqsima ntlaħqu, għandha tippubblika fil- Ġurnal Uffiċjali ta' l-Unjoni Ewropea d-dokument uniku msemmi fl-Artikolu 118c(1)(d) u r-referenza għall-pubblikazzjoni ta' l-ispeċifikazzjoni tal-prodott imsemmija fl-Artikolu 118f(5). Meta dan mhuwiex il-każ, il-Kummissjoni għandha tiddeċiedi, skond il-proċedura msemmija fl-Artikolu 195(4), li tirrifjuta l-applikazzjoni. Artikolu 118hIl-proċedura għall-oġġezzjoni Fi żmien xahrejn mid-data tal-pubblikazzjoni prevista fl-ewwel subparagrafu ta' l-Artikolu 118g(3), kwalunkwe Stat Membru jew pajjiż terz, jew kwalunkwe persuna fiżika jew ġuridika li għandha interess leġittimu, hija stabbilita jew residenti fi Stat Membru għajr dak li qed japplika għall-protezzjoni jew f'pajjiż terz, tista' toġġezzjona għall-protezzjoni proposta billi tibgħat lill-Kummissjoni, dikjarazzjoni debitament sostanzjata, relatata mal-kundizzjonijiet ta' eliġibbiltà kif stabbilit f'din is-Subtaqsima. Fil-każ ta' persuni naturali jew legali stabbiliti jew residenti f'pajjiż terz, din id-dikjarazzjoni għandha tintbagħat, direttament jew permezz ta' l-awtoritajiet tal-pajjiż terz ikkonċernat, fi żmien limitat ta' xahrejn kif imsemmi fl-ewwel paragrafu. Artikolu 118iId-deċiżjoni dwar il-protezzjoni Abbażi ta' l-informazzjoni disponibbli għall-Kummissjoni, il-Kummissjoni għandha tiddeċiedi, skond il-proċedura msemmija fl-Artikolu 195(4), li jew tingħata protezzjoni fir-rigward tad-denominazzjoni ta' l-oriġini jew l-indikazzjoni ġeografika li tissodisfa l-kundizzjonijiet stabbiliti f'din is-subtaqsima u li tkun kompatibbli mal-liġi Komunitarja, jew li tirrifjuta l-applikazzjoni meta dawk il-kundizzjonijiet ma jiġux sosdisfatti. Artikolu 118jOmonimi 1. Isem, li għalih tintbagħat applikazzjoni, u li jkun interament jew parzjalment omonimu ma' dak ta' isem diġà rreġistrat skond id-dispożizzjonijiet ta’ dan ir-Regolament dwar is-settur ta’ l-inbid għandu jiġi rreġistrat b'kunsiderazzjoni xierqa ta' l-użanza lokali u tradizzjonali u r-riskju ta' konfużjoni. Isem omonimu li jiżgwida lill-konsumatur billi jagħtih x’jifhem li l-prodotti jkunu ġejjin minn territorju ieħor ma għandux jiġi rreġistrat anke jekk l-isem ikun preċiż fir-rigward tat-territorju, ir-reġjun jew il-post ta' l-oriġini veru tal-prodotti kkonċernati; L-użu ta’ isem omonimu rreġistrat għandu jkun soġġett għal kundizzjoni li jkun hemm distinzjoni ċara fil-prattika bejn l-omonimu rreġistrat sussegwentement u l-isem diġà rreġistrat, filwaqt li jittieħed kont tal-ħtieġa li l-produtturi kkonċernati jiġu ttrattati b’mod ekwu u li l-konsumatur ma jiġix żgwidat. 2. Il-paragrafu 1 għandu japplika mutatis mutandis jekk isem, li għalih tintbagħat applikazzjoni, ikun interament jew parzjalment omonimu ma' indikazzjoni ġeografika protetta b'dan il-mod taħt il-leġiżlazzjoni ta' l-Istati Membri. L-Istati Membri ma għandhomx jirreġistraw indikazzjonijiet ġeografiċi mhux identiċi għall-protezzjoni taħt il-leġiżlazzjoni rispettiva tagħhom dwar l-indikazzjonijiet ġeografiċi jekk id-denominazzjoni ta' l-oriġini jew l-indikazzjoni ġeografika tkun protetta fil-Komunità permezz tal-liġi Komunitarja rilevanti għad-denominazzjonijiet ta' l-oriġini u l-indikazzjonijiet ġeografiċi. 3. Għajr fejn provdut mod ieħor fil-miżuri implimentattivi tal-Kummissjoni, fejn l-isem ta' varjetà ta' l-għeneb ta' l-inbid fih jew jikkonsisti minn denominazzjoni ta' l-oriġini jew indikazzjoni ġeografika protetta, dak l-isem ma għandux jintuża għall-finijiet ta' tikkettar ta' prodotti koperti minn dan ir-Regolament. 4. Il-protezzjoni tad-denominazzjonijiet ta' l-oriġini u l-indikazzjonijiet ġeografiċi għall-prodotti koperti fl-Artikolu 118b għandha tkun mingħajr preġudizzju għall-indikazzjonijiet ġeografiċi protetti li japplikaw għax-xorb li fih l-alkoħol fis-sens tar-Regolament (KE) Nru 110/2008 tal-Parlament Ewropew u tal-Kunsill* u viċi-versa. Artikolu 118kIr-raġunijiet għal ċaħda tal-protezzjoni 1. Ismijiet li saru ġeneriċi ma għandhomx ikunu protetti bħala denominazzjoni ta' l-oriġini jew indikazzjoni ġeografika. Għall-finijiet ta' din is-subtaqsima, “isem li sar ġeneriku” tfisser l-isem ta' nbid li, għalkemm huwa relatat mal-post jew ir-reġjun fejn kien oriġinarjament prodott jew kummerċalizzat, sar l-isem komuni ta' nbid fil-Komunità. Sabiex jiġi stabbilit jekk isem sarx ġeneriku jew le, għandhom jiġu meqjusa l-fatturi rilevanti kollha, b'mod partikolari: (a) is-sitwazzjoni attwali fil-Komunità, b'mod notevoli f'żoni ta' konsum; (b) id-dispożizzjonijiet legali nazzjonali jew Komunitarji rilevanti. 2. Isem ma għandux ikollu protezzjoni ta' denominazzjoni ta' l-oriġini jew indikazzjoni ġeografika fejn, fid-dawl tar-reputazzjoni u r-rikonoxximent ta' trademark, il-protezzjoni aktarx li tista' tiżgwida lill-konsumatur dwar l-identità vera ta' l-inbid. Artikolu 118lIr-relazzjoni ma' trademarks 1. Meta denominazzjoni ta' l-oriġini jew indikazzjoni ġeografika hija protetta skond dan ir-Regolament, ir-reġistrazzjoni ta' trademark li tikkorrispondi ma' waħda mis-sitwazzjonijiet imsemmija fl-Artikolu 118m(2) u li tirriferi għal prodott li jaqa' taħt waħda mill-kategoriji elenkati fl-Anness XIb għandha tiġi miċħuda jekk l-applikazzjoni għar-reġistrazzjoni tal-marka hija sottomessa wara d-data tas-sottomissjoni ta' l-applikazzjoni għall-protezzjoni tad-denominazzjoni ta' l-oriġini jew indikazzjoni ġeografika lill-Kummissjoni u d-denominazzjoni ta' l-oriġini jew indikazzjoni ġeografika tiġi sussegwentement protetta. Trademarks reġistrati bi vjolazzjoni ta' l-ewwel subparagrafu għandhom jiġu invalidati. 2. Mingħajr preġudizzju għall-Artikolu 118k(2), marka kummerċjali li l-użu tagħha jikkorrispondi ma' waħda mis-sitwazzjonijiet imsemmija fl-Artikolu 118(2), li saret applikazzjoni għaliha, ġiet irreġistrata jew stabbilita bl-użu, jekk dik il-possibbiltà hija pprovduta mil-leġiżlazzjoni kkonċernata, fit-territorju Komunitarju qabel id-data li fiha l-applikazzjoni għall-protezzjoni tad-denominazzjoni ta' l-oriġini jew l-indikazzjoni ġeografika hija sottomessa lill-Kummissjoni, tista' tibqa' tintuża u tiġġedded minkejja l-protezzjoni tad-denominazzjoni ta' l-oriġini jew l-indikazzjoni ġeografika. Dan sakemm ma jeżistux raġunijiet għall-invalidità jew ir-revoka tal-marka kummerċjali kif speċifikat mill-Ewwel Direttiva tal-Kunsill 89/104/KEE** jew mir-Regolament tal-Kunsill (KE) Nru 40/94***. F'każijiet bħal dawn l-użu tad-denominazzjoni ta' l-oriġini jew indikazzjoni ġeografika huwa permess flimkien mat-trademarks rilevanti. Artikolu 118mIl-protezzjoni 1. Denominazzjonijiet ta' l-oriġini u indikazzjonijiet ġeografiċi protetti jistgħu jintużaw minn kwalunkwe operatur li jikkumerċalizza nbid li ġie prodott b'konformità ma' l-ispeċifikazzjoni tal-prodott korrispondenti. 2. Id-denominazzjonijiet ta' l-oriġini u indikazzjonijiet ġeografiċi protetti u l-inbejjed li jużaw dawk l-ismijiet protetti b'konformità ma' l-ispeċifikazzjoni tal-prodott għandhom jitħarsu minn: (a) kwalunkwe użu kummerċjali, dirett jew indirett, ta' isem protett: (i) minn prodotti komparabbli li mhumiex konformi ma' l-ispeċifikazzjoni tal-prodott ta' l-isem protett; jew (ii) sa fejn dan l-użu jisfrutta r-reputazzjoni ta' denominazzjoni ta' l-oriġini jew ta' indikazzjoni ġeografika; (b) kwalunkwe użu ħażin, imitazzjoni jew evokazzjoni, anke jekk l-oriġini vera tal-prodott jew servizz huwa indikat jew jekk l-isem protett huwa tradott jew akkumpanjat minn espressjoni bħal 'stil', 'tip', 'metodu', 'kif prodott fi', 'imitazzjoni', 'togħma', 'bħal' jew xi espressjonijiet simili; (c) kwalunkwe indikazzjoni falza jew li tiżgwida dwar il-provenjenza, l-oriġini, in-natura jew il-kwalitajiet essenzjali tal-prodott, fl-ippakkjar intern jew estern, materjal ta' riklamar jew dokumenti relatati mal-prodott ta' l-inbid ikkonċernat, u l-ippakkjar tal-prodott f'kontenitur li aktarx ser jagħti impressjoni falza dwar l-oriġini tiegħu; (d) kull prattika oħra li tista' tiżgwida lill-konsumatur dwar l-oriġini vera tal-prodott. 3. Denominazzjonijiet ta' l-oriġini jew indikazzjonijiet ġeografiċi protetti ma għandhomx isiru ġeneriċi fil-Komunità fl-ambitu tat-tifsira ta' l-Artikolu 118k(1). 4. L-Istati Membri għandhom jieħdu l-passi meħtieġa sabiex iwaqqfu l-użu illegali ta' denominazzjonijiet ta' l-oriġini u indikazzjonijiet ġeografiċi protetti kif imsemmi fil-paragrafu 2. Artikolu 118nIr-reġistru Il-Kummissjoni għandha tistabbilixxi u żżomm aġġornat reġistru elettroniku ta' denominazzjonijiet ta' l-oriġini u indikazzjonijiet ġeografiċi protetti għall-inbid. Dan għandu jkun aċċessibbli pubblikament. Artikolu 118oIn-nomina ta’ awtorità ta' kontroll kompetenti 1. L-Istati Membri għandhom jinnominaw l-awtorità jew l-awtoritajiet kompetenti li jkunu responsabbli għall-kontrolli fir-rigward ta' l-obbligi stabbiliti minn dan il-Kapitolu skond il-kriterji stabbiliti fl-Artikolu 4 tar-Regolament (KE) Nru 882/2004 tal-Parlament Ewropew u tal-Kunsill****. 2. L-Istati Membri għandhom jiżguraw li kwalunkwe operatur li jikkonforma ma' din is-subtaqsima jkun intitolat li jkun kopert minn sistema ta' kontrolli. 3. L-Istati Membri għandhom jinformaw lill-Kummissjoni dwar l-awtorità jew l-awtoritajiet kompetenti imsemmijin fil-paragrafu 1. Il-Kummissjoni għandha tippubblika l-ismijiet u l-indirizzi tagħhom u taġġornahom perjodikament. Artikolu 118pIl-verifika tal-konformità ma' l-ispeċifikazzjonijiet 1. Fir-rigward ta’ denominazzjonijiet ta' l-oriġini u indikazzjonijiet ġeografiċi protetti relatati ma' żona ġeografika fi ħdan il-Komunità, il-verifika annwali ta' konformità ma' l-ispeċifikazzjoni tal-prodott, matul il-produzzjoni u matul jew wara l-ipproċessar ta' l-inbid, għandha tkun żgurata permezz ta': (a) l-awtorità jew l-awtoritajiet kompetenti msemmijin fl-Artikolu 118o(1); jew (b) korp ta' kontroll wieħed jew aktar fis-sens tal-punt 5 tat-tieni subparagrafu ta' l-Artikolu 2 tar-Regolament (KE) Nru 882/2004 li jopera bħala korp li jiċċertifika l-prodotti, skond il-kriterji stabbiliti fl-Artikolu 5 ta' dak ir-Regolament. L-ispejjeż ta' tali verifiki jiġġarrbu mill-operaturi stess li jkunu soġġetti għaliha. 2. Fir-rigward ta’ denominazzjonijiet ta' l-oriġini u indikazzjonijiet ġeografiċi protetti relatati ma' żona ġeografika f'pajjiż terz, il-verifika annwali ta' konformità ma' l-ispeċifikazzjoni tal-prodott, matul il-produzzjoni u matul u wara l-ipproċessar ta' l-inbid, għandha tkun żgurata permezz ta': (a) waħda jew aktar mill-awtoritajiet pubbliċi nnominati mill-pajjiż terz; jew (b) korp ta' ċertifikazzjoni wieħed jew aktar. 3. L-entitajiet li jiċċertifikaw imsemmija fil-paragrafi 1(b) u 2(b) għandhom jikkonformaw ma', u mill-1 ta' Mejju 2010 għandhom ikunu akkreditati skond l-istandard Ewropew EN 45011 jew ISO/IEC Gwida 65 (Rekwiżiti ġenerali għal entitajiet li joperaw sistemi ta' ċertifikazzjoni ta' prodott). 4. Meta l-awtorità jew l-awtoritajiet imsemmijin fil-paragrafi 1(a) u 2(a), jivverifikaw il-konformità ma' l-ispeċifikazzjoni tal-prodott, huma għandhom joffru garanziji adegwati ta' oġġettività u imparzjalità, u jkollhom il-persunal kwalifikat u r-riżorsi meħtieġa disponibbli sabiex iwettqu l-kompiti tagħhom. Artikolu 118qL-emendi għall-ispeċifikazzjonijiet tal-prodott 1. Applikant li jissodisfa l-kundizzjonijiet ta' l-Artikolu 118e jista' japplika għall-awtorizzazzjoni ta' emenda ta' l-ispeċifikazzjoni tal-prodott ta' denominazzjoni ta' l-oriġini jew indikazzjoni ġeografika protetta, b'mod partikolari sabiex jitqiesu żviluppi fl-għarfien xjentifiku u tekniku jew sabiex jiddefinixxu mill-ġdid iż-żona ġeografika msemmija f'punt (d) tat-tieni subparagrafu ta' l-Artikolu 118c(2). L-applikazzjonijiet għandhom jiddeskrivu u jagħtu raġunijiet għall-emendi mitluba. 2. Meta l-emenda proposta tinvolvi waħda jew aktar emendi fid-dokument uniku msemmi fl-Artikolu 118c(1)(d), l-Artikoli 118f sa 118i għandhom japplikaw mutatis mutandis għall-applikazzjoni ta' l-emenda. Madankollu, jekk l-emenda proposta tkun waħda minuri biss, il-Kummissjoni għandha tiddeċiedi, skond il-proċedura msemmija fl-Artikolu 195(4), jekk tapprovax l-applikazzjoni mingħajr ma tkun segwita l-proċedura stipulata fl-Artikolu 118g(2) u fl-Artikolu 118h u fil-każ li tiġi approvata, il-Kummissjoni għandha tipproċedi sabiex tippubblika l-elementi msemmijin fl-Artikolu 118g(3). 3. Jekk l-emendi proposti ma jinvolvux tibdil fid-dokument uniku, dawn ir-regoli għandhom japplikaw: (a) meta ż-żona ġeografika hija fi Stat Membru partikolari, dak l-Istat Membru għandu jesprimi l-pożizzjoni tiegħu dwar l-emenda, u jekk ikun favuriha, jippubblika l-ispeċifikazzjoni tal-prodott emendata u jinforma lill-Kummissjoni dwar l-emendi approvati u r-raġunijiet għaliex saru; (b) meta ż-żona ġeografika hija f'pajjiż terz, il-Kummissjoni għandha tiddetermina jekk tapprovax l-emenda proposta jew le. Artikolu 118rIl-kanċellazzjoni Skond il-proċedura msemmija fl-Artikolu 195(4), Il-Kummissjoni tista’ tiddeċiedi fuq l-inizjattiva tagħha stess jew fuq talba sostanzjata kif suppost ta' Stat Membru, ta' pajjiż terz jew ta' persuna naturali jew legali li għandha interess leġittimu, li tikkanċella l-protezzjoni ta' denominazzjoni ta' l-oriġini jew indikazzjoni ġeografika jekk ma tkunx għadha żgurata l-konformità ma' l-ispeċifikazzjoni tal-prodott korrispondenti. L-Artikoli 118f sa 118i għandhom japplikaw mutatis mutandis . Artikolu 118sL-ismijiet ta' nbejjed protetti eżistenti 1. Ismijiet ta' nbejjed li jkunu protetti skond l-Artikoli 51 u 54 tar-Regolament (KE) Nru 1493/1999 u l-Artikolu 28 tar-Regolament tal-Kummissjoni (KE) Nru 753/2002*****, għandhom ikunu protetti awtomatikament skond dan ir-Regolament. Il-Kummissjoni għandha telenkahom fir-reġistru stipulat fl-Artikolu 118n ta' dan ir-Regolament. 2. L-Istati Membri għandhom, fir-rigward ta' l-ismijiet protetti eżistenti ta' nbejjed imsemmija fil-paragrafu 1, jibagħtu lill-Kummissjoni: (a) il-fajls tekniċi kif stipulat fl-Artikolu 118c(1); (b) id-deċiżjoni nazzjonali ta' approvazzjoni. 3. L-ismijiet ta' nbejjed imsemmijin fil-paragrafu 1, li għalihom l-informazzjoni msemmija fil-paragrafu 2 ma tintbagħatx sal-31 ta' Diċembru 2011, ma jibqgħux protetti taħt dan ir-Regolament. Il-Kummissjoni għandha tieħu l-pass formali korrispondenti sabiex tneħħi dawn l-ismijiet mir-reġistru stipulat fl-Artikolu 118n. 4. L-Artikolu 118r ma għandux japplika fir-rigward ta' l-ismijiet protetti eżistenti ta' nbejjed imsemmijin fil-paragrafu 1. Sal-31 ta' Diċembru 2014, il-Kummissjoni tista’ tiddeċiedi fuq l-inizjattiva tagħha stess u skond il-proċedura msemmija fl-Artikolu 195(4), li tikkanċella l-protezzjoni ta' l-ismijiet protetti eżistenti ta' nbejjed imsemmija fil-paragrafu 1 jekk huma ma jissodisfawx il-kundizzjonijiet stabbiliti fl-Artikolu 118b. l-Artikolu 118tIt-tariffi L-Istati Membri jistgħu jitolbu ħlas sabiex ikopru l-ispejjeż tagħhom, inklużi dawk imġarrba fl-eżaminar ta' applikazzjonijiet għall-protezzjoni, dikjarazzjonijiet ta' oġġezzjoni, applikazzjonijiet għal emendi u talbiet għal kanċellazzjonijiet skond din is-subtaqsima. Subtaqsima IIIt-termini tradizzjonali ARTIKOLU 118U ID-DEFINIZZJONIJIET 1. "Terminu tradizzjonali" għandha tfisser terminu użat tradizzjonalment fl-Istati Membri għall-prodotti msemmija fl-Artikolu 118a(1) sabiex jiddenominaw: (a) li l-prodott għandu denominazzjoni ta' l-oriġini jew indikazzjoni ġeografika protetta taħt il-liġi Komunitarja jew ta' l-Istati Membri; (b) il-metodu ta' produzzjoni jew ta' maturazzjoni jew il-kwalità, il-kulur, it-tip ta' post jew avveniment partikolari marbut ma' l-istorja, tal-prodott b'denominazzjoni ta' l-oriġini jew indikazzjoni ġeografika protetta. 2. It-termini tradizzjonali għandhom jiġu rikonoxxuti, definiti u protetti mill-Kummissjoni. Artikolu 118vIl-protezzjoni 1. Terminu tradizzjonali protett jista' jintuża biss għal prodott li ġie prodott skond id-definizzjoni msemmija fl-Artikolu 118u(2). Termini tradizzjonali għandhom ikunu protetti minn użu illegali. L-Istati Membri għandhom jieħdu l-passi neċessarji sabiex iwaqqfu l-użu illegali ta' termini tradizzjonali. 2. Termini tradizzjonali ma għandhomx isiru ġeneriċi fil-Komunità. Taqsima IbIt-tikkettar u l-preżentazzjoni fis-settur ta’ l-inbid ARTIKOLU 118W ID-DEFINIZZJONI Għall-finijiet ta' din it-Taqsima: (a) "tikkettar" tfisser kwalunkwe kelma, partikolarità, trademark, isem ta' ditta, materja ta' stampa jew simbolu li jitqiegħdu fuq kwalunkwe ppakkjar, dokument, notifika, tikketta, ċurkett jew kullar li jakkumpanja jew jirriferi għal prodott partikolari; (b) "preżentazzjoni" tfisser kwalunkwe informazzjoni mogħtija lill-konsumaturi permezz ta' l-ippakkjar tal-prodott ikkonċernat inklużi l-forom u t-tip ta' fliexken. Artikolu 118xL-applikabbiltà ta' regoli orizzontali Għajr fejn stipulat mod ieħor f'dan ir-Regolament, id-Direttiva 89/104/KEE, id-Direttiva tal-Kunsill 89/396/KEE******, id-Direttiva 2000/13/KE tal-Parlament Ewropew u tal-Kunsill******* u d-Direttiva 2007/45/KE tal-Parlament Ewropew u tal-Kunsill ******** għandhom japplikaw għat-tikkettar u l-preżentazzjoni tal-prodotti li jaqgħu fl-ambitu ta' l-applikazzjoni tagħhom. Artikolu 118yId-dettalji obbligatorji 1. It-tikkettar u l-preżentazzjoni tal-prodotti msemmijin fil-paragrafi 1 sa 11, 13, 15 u 16 ta' l-Anness XIb kkumerċalizzati fil-Komunità jew għall-esportazzjoni għandu jkollhom dawn il-partikolaritajiet obbligatorji: (a) id-denominazzjoni għall-kategorija tal-prodott tad-dwieli skond l-Anness XIb; (b) għal inbejjed b'denominazzjoni ta' l-oriġini jew indikazzjoni ġeografika protetta; (i) it-terminu “denominazzjoni ta' l-oriġini protetta” jew “indikazzjoni ġeografika protetta”; u (ii) l-isem tad-denominazzjoni ta' l-oriġini jew l-indikazzjoni ġeografika protetta; (c) il-qawwa alkoħolika attwali skond il-volum; (d) indikazzjoni tal-provenjenza; (e) indikazzjoni tal-bottiljatur jew, fil-każ ta' nbid frizzanti, inbid frizzanti bil-gass, inbid frizzanti ta' kwalità jew inbid frizzanti aromatiku ta' kwalità, l-isem tal-produttur jew tal-bejjiegħ; (f) indikazzjoni ta' l-importatur fil-każ ta' nbejjed importati; (g) fil-każ ta' nbid frizzanti, inbid frizzanti bil-gass, inbid frizzanti ta' kwalità jew inbid frizzanti aromatiku ta' kwalità, indikazzjoni tal-kontenut ta' zokkor. 2. B'deroga mill-paragrafu 1(a), ir-referenza għall-kategorija tal-prodott tad-dwieli tista' titħalla barra għal inbejjed li t-tikketti tagħhom jinkludu l-isem protett ta' denominazzjoni ta' l-oriġini jew indikazzjoni ġeografika. 3. B'deroga mill-paragrafu 1(b), ir-referenza għat-termini “denominazzjoni ta' l-oriġini protetta” jew “indikazzjoni ġeografika protetta” tista' titħalla barra fil-każijiet li ġejjin: (a) fejn terminu tradizzjonali kif imsemmi fl-Artikolu 118u(1)(a) jintwera fuq it-tikketta; (b) fejn, f'ċirkustanzi eċċezzjonali li jiġu stabbiliti mill-Kummissjoni, l-isem tad-denominazzjoni ta' l-oriġini jew indikazzjoni ġeografika protetta jidher fuq it-tikketta. Artikolu 118zId-dettalji fakultattivi 1. It-tikkettar u l-preżentazzjoni tal-prodotti msemmijin fl-Artikolu 118y(1) jista' b'mod partikolari jkun fih il-partikolaritajiet fakultattivi li ġejjin: (a) is-sena tal-vinifikazzjoni; (b) l-isem ta' waħda jew aktar mill-varjetajiet ta' l-għeneb ta' l-inbid; (c) fil-każ ta' nbejjed minbarra dawk imsemmijin fl-Artikolu 118y(1)(g), termini li jindikaw il-kontenut ta' zokkor; (d) għal inbejjed b'denominazzjoni ta' l-oriġini jew indikazzjoni ġeografika protetta, termini tradizzjonali kif imsemmi fl-Artikolu 118u(1)(b); (e) is-simbolu tal-Komunità li jindika d-denominazzjoni ta' l-oriġini jew l-indikazzjoni ġeografika protetta; (f) termini li jirriferu għal ċerti metodi ta' produzzjoni; (g) għal inbejjed li għandhom denominazzjoni ta' l-oriġini jew indikazzjoni ġeografika protetta l-isem ta' unità ġeografika oħra li tkun iżgħar jew ikbar miż-żona sottostanti għad-denominazzjoni ta' l-oriġini jew l-indikazzjoni ġeografika. 2. Mingħajr preġudizzju għall-Artikolu 118j(3), fir-rigward ta' l-użu tal-partikolaritajiet imsemmijin fl-Artikolu 1(a) u (b) għal inbejjed mingħajr denominazzjoni ta' l-oriġini jew indikazzjoni ġeografika protetta: (a) L-Istati Membri għandhom jintroduċu liġijiet, regolamenti jew dispożizzjonijiet amministrattivi sabiex jiżguraw il-proċeduri ta' ċertifikazzjoni, approvazzjoni u kontroll sabiex jiggarantixxu l-eżattezza ta' l-informazzjoni kkonċernata; (b) L-Istati Membri jistgħu, abbażi ta' kriterji mhux diskriminatorji u oġġettivi u b'kunsiderazzjoni xierqa tal-kompetizzjoni leali, għall-inbid prodott minn varjetajiet ta' għeneb ta' l-inbid fit-territorju tagħhom, ifasslu listi ta' varjetajiet ta' għeneb ta' l-inbid esklużi, b'mod partikolari jekk: (i) ikun hemm riskju ta' konfużjoni għall-konsumaturi dwar l-oriġini vera ta' l-inbid minħabba l-fatt li l-varjetà partikolari ta' l-għeneb ta' l-inbid tifforma parti minn denominazzjoni ta' l-oriġini jew indikazzjoni ġeografika protetta eżistenti; (ii) il-kontrolli rilevanti ma jkunux effettivi f'sens ta' nfiq peress li l-varjetà ta' l-għeneb ta' l-inbid partikolari tirrappreżenta parti żgħira ħafna mill-vinja ta' l-Istat Membru; (c) taħlitiet ta' nbid minn Stati Membri differenti ma għandhomx jagħtu lok għal tikkettar tal-varjetà jew tal-varjetajiet ta' l-għeneb ta' l-inbid għajr jekk l-Istati Membri kkonċernati jaqblu xort'oħra u jiżguraw li ċ-ċertifikazzjoni, l-approvazzjoni u l-proċeduri ta' kontroll rilevanti jistgħu jkunu attwati. Artikolu 118zaIl-lingwi 1. Il-partikolaritajiet obbligatorji u fakultattivi msemmija fl-Artikoli 118y u 118z għandhom, meta espressi bi kliem, jidhru f'waħda jew aktar mil-lingwi uffiċjali tal-Komunità. 2. Minkejja l-paragrafu 1, l-isem ta' denominazzjoni ta' l-oriġini jew indikazzjoni ġeografika protetta jew terminu tradizzjonali kif imsemmi fl-Artikolu 118u(1)(a) għandu jidher fuq it-tikketta bil-lingwa jew lingwi li għaliha/għalihom tapplika l-protezzjoni. Fil-każ ta' denominazzjonijiet ta' l-oriġini jew indikazzjonijiet ġeografiċi protetti jew denominazzjonijiet speċifiċi nazzjonali li jużaw alfabet mhux Latin, l-isem jista' jidher ukoll b'waħda jew aktar mil-lingwi uffiċjali tal-Komunità. Artikolu 118zbL-infurzar L-awtoritajiet kompetenti ta' l-Istati Membri għandhom jieħdu miżuri sabiex jiżguraw li prodott imsemmi fl-Artikolu 118y(1) li ma jkunx ittikkettat skond din it-Taqsima ma jitpoġġiex fis-suq, jew inkella jitneħħa mis-suq. _____________________ * ĠU L 39, 13.2.2008, p. 16. ** ĠU L 40, 11.2.1989, p. 1. *** ĠU L 11, 14.1.1994, p. 1. **** ĠU L 165, 30.4.2004, p. 1. Verżjoni kkorreġuta fil-ĠU L 191, 28.5.2004, p. 1. ***** ĠU L 118, 4.5.2002, p. 1. ****** ĠU L 186, 30.6.1989, p. 21. ******* ĠU L 109, 6.5.2000, p. 29. ******** ĠU L 247, 21.9.2007, p. 17.”; (12) Fil-Kapitolu I tat-Titolu II tal-Parti II, it-Taqsima IIa li ġejja tiżdied wara t-Taqsima II: “Taqsima IIaIr-regoli tal-produzzjoni fis-settur taz-zokkor SUBTAQSIMA I IL-VARJETAJIET TA’ GħENEB TA’ L-INBID ARTIKOLU 120A IL-KLASSIFIKAZZJONI TAL-VARJETAJIET TA' GħENEB TA' L-INBID 1. Il-prodotti elenkati fl-Anness XIb u prodotti fil-Komunità għandhom isiru minn varjetajiet ta' għeneb ta' l-inbid klassifikabbli skond il-paragrafu 2. 2. Skond il-paragrafu 3, l-Istati Membri għandhom jikklassifikaw liema varjetajiet ta' għeneb ta' l-inbid jistgħu jitħawlu, jerġgħu jitħawlu jew jitlaqqmu fit-territorji tagħhom għall-fini tal-produzzjoni ta' l-inbid. Huma biss il-varjetajiet ta' għeneb ta' l-inbid li jissodisfaw il-kundizzjonijiet li ġejjin, li jistgħu jiġu kklassifikati mill-Istati Membri: (a) il-varjetà kkonċernata tappartjeni għall- Vitis vinifera jew tirriżulta minn tilqim bejn l-ispeċi Vitis vinifera u speċijiet oħra tal-genus Vitis ; (b) il-varjetà mhijiex waħda minn dawn li ġejjin : Noah, Othello, Isabelle, Jacquez, Clinton u Herbemont. Fejn varjetà ta' għeneb ta' l-inbid titħassar mill-klassifikazzjoni msemmija fl-ewwel subparagrafu, il-qlugħ mill-għeruq ta' din il-varjetà għandu jsir fi żmien 15-il sena minn meta titħassar. 3. L-Istati Membri li l-produzzjoni ta' l-inbid tagħhom ma taqbiżx 50 000 ettolitru għal kull sena ta' l-inbid, ikkalkulata abbażi tal-produzzjoni medja matul l-aħħar ħames snin ta' l-inbid, għandhom jiġu eżentati mill-obbligu ta' klassifikazzjoni msemmi fil-paragrafu 2. Madankollu, anke fl-Istati Membri msemmijin fl-ewwel subparagrafu, jistgħu jitħawlu, jerġgħu jitħawlu jew jitlaqqmu biss il-varjetajiet ta' għeneb ta' l-inbid skond il-paragrafu 2(a) u (b), għall-fini tal-produzzjoni ta' l-inbid. 4. B'deroga mill-ewwel u t-tieni subparagrafi tal-paragrafu 2 u t-tieni subparagrafu tal-paragrafu 3, it-taħwil, it-taħwil mill-ġdid jew it-tilqim tal-varjetajiet ta' għeneb ta' l-inbid li ġejjin għandhom ikunu permessi biss għal finijiet ta' riċerka u esperimenti xjentifiċi: (a) varjetajiet ta’ għeneb ta’ l-inbid li ma humiex ikklassifikati, fir-rigward ta’ l-Istati Membri msemmija fil-paragrafu 2; (b) varjetajiet ta’ għeneb ta’ l-inbid li ma humiex konformi mal-paragrafu 2(a) u (b), fir-rigward ta’ l-Istati Membri msemmija fil-paragrafu 3; 5. Żoni mħawlin b'varjetajiet ta' għeneb ta' l-inbid għall-fini tal-produzzjoni ta' l-inbid imħawlin f'kontravenzjoni tal-paragrafi 2 sa 4 għandhom jinqalgħu mill-għeruq. Madankollu, ma għandu jkun hemm l-ebda obbligu li jinqalgħu tali żoni fejn il-produzzjoni rilevanti hija maħsuba esklussivament għall-konsum mill-familji tal-produtturi ta' l-inbid. 6. L-Istati Membri għandhom jieħdu l-miżuri neċessarji sabiex jivverifikaw il-konformità tal-produtturi mal-paragrafi 2 sa 5. Subtaqsima IIIl-prattika enoloġika u r-restrizzjonijiet ARTIKOLU 120B L-AMBITU Din is-subtaqsima tirrigwarda l-prattika enoloġika awtorizzata u r-restrizzjonijiet applikabbli li japplikaw għall-produzzjoni u l-kummerċalizzazzjoni ta' prodotti tas-settur ta’ l-inbid kif ukoll il-proċedura sabiex jiġu deċiżi dawk il-prattiki u r-restrizzjonijiet. Artikolu 120cIl-prattika enoloġika u r-restrizzjonijiet 1. Fil-produzzjoni u l-konservazzjoni ta' prodotti tas-settur ta' l-inbid , fil-Komunità jistgħu jintużaw biss il-prattiki enoloġiċi awtorizzati taħt il-liġi Komunitarja kif stabbilit fl-Anness XVa jew kif deċiż skond l-Artikoli 120d u 120e. L-ewwel subparagrafu ma għandux japplika għal: (a) meraq ta' l-għeneb u meraq ta' l-għeneb konċentrat; (b) most u most ta' l-għeneb konċentrat maħsub għall-preparazzjoni ta' meraq ta' l-għeneb. 2. Jistgħu jintużaw biss il-prattiki enoloġiċi awtorizzati sabiex ikunu żgurati l-vinifikazzjoni, il-preservazzjoni u l-irfinar xierqa tal-prodott. 3. Il-prodotti tas-settur ta’ l-inbid għandhom jiġu prodotti fi ħdan il-Komunità skond ir-restrizzjonijiet rilevanti stipulati fl-Anness XVb. 4. Ma għandux isir kummerċ fil-Komunità ta' prodotti koperti minn dan ir-Regolament, li saru skond prattiki enoloġiċi Komunitarji mhux awtorizzati jew, fejn applikabbli, prattiki enoloġiċi nazzjonali mhux awtorizzati jew li jiksru ir-restrizzjonijiet stipulati fl-Anness XVb. Artikolu 120dRegoli aktar stretti deċiżi mill-Istati Membri L-Istati Membri jistgħu jillimitaw jew jeskludu l-użu ta' ċertu prattiki enoloġiċi u jistipulaw restrizzjonijiet aktar stretti għal inbejjed awtorizzati skond il-liġi Komunitarja prodotti fit-territorju tagħhom bil-ħsieb li jirrinforzaw il-preservazzjoni tal-karatteristiċi essenzjali ta' nbejjed b'denominazzjoni ta' l-oriġini jew indikazzjoni ġeografika protetta u ta' nbejjed frizzanti u nbejjed likur. L-Istati Membri għandhom jikkomunikaw dawn il-limitazzjonijiet, l-esklużjonijiet u r-restrizzjonijiet lill-Kummissjoni, li għandha tressaqhom għall-attenzjoni ta' l-Istati Membri l-oħrajn. Artikolu 120eL-awtorizzazzjoni tal-prattiki enoloġiċi u r-restrizzjonijiet 1. Għajr għall-prattiki enoloġiċi li jikkonċernaw arrikkiment, aċidifikazzjoni u diaċidifikazzjoni stabbiliti fl-Anness XVa għall-prodotti speċifiċi koperti fih kif ukoll ir-restrizzjonijiet elenkati fl-Anness XVb, l-awtorizzazzjoni tal-prattiki enoloġiċi u r-restrizzjonijiiet rigward il-produzzjoni u l-konservazzjoni ta' prodotti tas-settur ta’ l-inbid għandhom jiġu deċiżi mill-Kummissjoni skond il-proċedura msemmija fl-Artikolu 195(4). 2. L-Istati Membri jistgħu jippermettu l-użu sperimentali ta' prattiki enoloġiċi mhux awtorizzati taħt kundizzjonijiet li jiġu stabbiliti mill-Kummissjoni skond il-proċedura msemmija fl-Artikolu 195(4). Artikolu 120fIl-kriterji għall-awtorizzazzjoni Il-Kummissjoni, meta tawtorizza prattiki enoloġiċi skond il-proċedura msemmija fl-Artikolu 195(4), għandha: (a) tibbaża fuq il-prattiki enoloġiċi rakkomandati u ppubblikati mill-Organizzazzjoni Internazzjonali tad-Dwieli u ta' l-Inbejjed (International Organisation of Vine and Wine, OIV) kif ukoll fuq ir-riżultati ta' l-użu sperimentali ta' prattiki enoloġiċi li jkunu għadhom mhux awtorizzati; (b) tqis il-protezzjoni tas-saħħa tal-bniedem; (c) tqis riskji potenzjali li l-konsumaturi jiġu żgwidati minħabba l-aspettattivi u l-perċezzjonijiet stabbiliti tagħhom, fir-rigward tad-disponibbiltà u l-vijabbiltà ta' mezzi ta' informazzjoni li jeskludu dawn ir-riskji; (d) tippermetti l-preservazzjoni ta' karatteristiċi naturali u essenzjali ta' l-inbid u ma ġġibx bidla sostanzjali fil-kompożizzjoni tal-prodotti kkonċernati; (e) tiżgura livell minimu aċċettabbli ta' protezzjoni ambjentali; (f) tirrispetta r-regoli ġenerali dwar il-prattiki enoloġiċi u r-restrizzjonijiet stipulati fl-Annessi XVa u XVb rispettivament. Artikolu 120gIl-metodi ta’ analiżi Il-metodi ta' analiżi sabiex tiġi ddeterminata l-kompożizzjoni tal-prodotti tas-settur ta’ l-inbid u r-regoli li permezz tagħhom jista' jiġi stabbilit jekk dawn il-prodotti jkunux għaddew minn proċessi li jmorru kontra l-prattiki enoloġiċi awtorizzati għandhom ikunu dawk rakkomandati u ppubblikati mill-OIV. Fejn ma hemmx metodi u regoli rakkomandati u ppubblikati mill-OIV, il-Kummissjoni għandha tadotta metodi u regoli korrispondenti skond il-proċedura msemmija fl-Artikolu 195(4). Sakemm jiġu adottati tali regoli, il-metodi u r-regoli li għandhom jintużaw għandhom ikunu dawk permessi mill-Istat Membru kkonċernat.”; (13) L-Artikolu 121 huwa emendat kif ġej: (a) fl-ewwel paragrafu, jiżdiedu dawn il-punti wara l-punt (j): "(k) ir-regoli dwar id-denominazzjoni ta' l-oriġini u indikazzjonijiet ġeografiċi msemmija fis-Subtaqsima I tat-Taqsima Ia, b’mod partikolari d-derogi mill-applikabbiltà tar-regoli u r-rekwiżiti stipulati f’dik is-subtaqsima: (i) safejn jikkonċerna applikazzjonijiet pendenti għall-protezzjoni ta' denominazzjoni ta' l-oriġini jew indikazzjonijiet ġeografiċi; (ii) safejn jikkonċerna l-produzzjoni ta' ċerti nbejjed b'denominazzjoni ta' l-oriġini jew indikazzjoni ġeografika protetta f'żona ġeografika fil-viċinanza taż-żona ġeografika minn fejn joriġina l-għeneb; (iii) safejn jikkonċerna l-prattiki tal-produzzjoni ta' ċerti nbejjed b'denominazzjoni ta' l-oriġini protetta; (l) ir-regoli dwar it-termini tradizzjonali msemmija fis-Subtaqsima II tat-Taqsima Ia, b’mod partikolari dawk li jikkonċernaw: (i) il-proċedura għall-għoti ta' protezzjoni; (ii) il-livell speċifiku ta' protezzjoni; (m) ir-regoli li jikkonċernaw it-tikkettar u l-preżentazzjoni msemmija fit-Taqsima Ib, b’mod partikolari: (i) dettalji dwar l-indikazzjoni tal-provenjenza tal-prodott rilevanti; (ii) it-termini ta' l-użu tad-dettalji fakultattivi elenkati fl-Artikolu 118z; (iii) rekwiżiti speċifiċi relatati ma' l-indikazzjonijiet rigward is-sena tal-vinikifikazzjoni u l-varjetà ta' l-għeneb ta' l-inbid li jidhru fuq it-tikketti kif imsemmija fl-Artikolu 118z(2); (iv) derogi ulterjuri flimkien ma' dawk imsemmija fl-Artikolu 118y(2) li jistipulaw li r-referenza għall-kategorija tal-prodott tad-dwieli tista' titħassar; (v) regoli dwar il-protezzjoni li għandha tingħata fir-rigward tal-preżentazzjoni ta' prodott partikolari.”; (b) jiżdiedu t-tielet u r-raba’ paragrafi li ġejjin: “Il-miżuri meħtieġa għall-implimentazzjoni tad-dispożizzjonijiet li jikkonċernaw il-prattika enoloġika u r-restrizzjonijiet stipulati fis-Subtaqsima II tat-Taqsima IIa u l-Annessi XVa u XVb, sakemm dawk l-Annessi ma jistipulawx mod ieħor, għandhom jiġu adottati mill-Kummissjoni skond il-proċedura imsemmija fl-Artikolu 195(4). Il-miżuri msemmija fit-tielet paragrafu jis